
Introducere în Sectologie. 
Moştenirea lui Luther 1 




uhul grăieşte lămurit că, în vremurile din urmă, unii 
se vor depărta de credinţă luând aminte la duhurile 
cele înşelătoare şi la învăţăturile demonilor, prin 
făţărnicia unor mincinoşi care sânt înfieraţi în 
cugetul lor. ITimotei 41 > 2 Intre voi vor fi învăţători mincinoşi, care vor 
strecura eresuri pierzătoare şi, tăgăduind chiar pe Stăpânul care i- 
a răscumpărat, îşi vor aduce lor o grabnică pieire. Mulţi se vor lua 
după învăţăturile hr rătăcite şi, din pricina lor, calea adevărului 
va fi hulită. Din pofta de avere şi cu cuvinte amăgitoare vă vor 



1 Pentru aprofundare vezi „Ereziile Apusului II - Despre Protestantism şi 
ispitele raţionalismului creştin", ierom. Visarion Moldoveanu şi Bogdan 
Mateciuc, Ed.Vicovia, 2007. 

momi. Dar osânda lor, de mult pregătită, nu zăboveşte şi pierzarea 
lor nu dormitează. n Petru 21 " 3 Ei vor face semne mari şi chiar 
minuni, ca să amăgească, de ar fi cu putinţă, şi pe cei aleşi. Matei 
24,24 Feriţi-vă de proorocii mincinoşi, care vin la voi în haine de oi 
iar pe dinăuntru sânt lupi răpitori. Matei 815 

Protestantismul apare în anul 1517, când fostul călugăr 
germanul Martin Luther, nemulţumit de decăderea la care 
ajunsese Catolicismul, începe să propovăduiască mântuirea 
numai prin credinţă. In teribilismul lui, rupe din Scriptură 
scrierea Sfântului Apostol Iacov 2 şi, numind-o „epistolă de 
paie", o aruncă în râul Elba. 

Prin propovăduirea liberalismului religios îşi găseşte 
repede adepţi, atât în tagma nobilimii germane care dorea să 
iasă de sub tutela papei, cât şi în rândul ţărănimii care vedea 
în aceasta o cale de emancipare. Cei care aderă la învăţăturile 
lui Luther primesc numele de „luterani". 

Sămânţa aruncată de Luther a rodit şi dincolo de 
graniţele Germaniei, unde împrejurări similare au ajutat-o să 
se dezvolte. După Wittenberg, oraşele Zurich şi Geneva au 
devenit, într-o măsură şi mai mare, centre de răspândire ale 



2 Unde în capitolul 2.17-26 Apostolul nimiceşte pur şi simplu mincinoasa 
dogmă Sola Fide care stă la baza Protestantismului: «Aşa şi cu credinţa: 
dacă nu are fapte, e moartă în ea însăşi. Dar va zice cineva: Tu ai credinţă, iar 
eu am fapte; arată-mi credinţa ta fără fapte şi eu îţi voi arăta, din faptele 
mele, credinţa mea. Tu crezi că unul este Dumnezeu? Bine faci; dar şi 
demonii cred şi se cutremură. Vrei însă să înţelegi, omule nesocotit, că 
credinţa fără de fapte moartă este? Avraam, părintele nostru, au nu din fapte s-a 
îndreptat, când a pus pe Isaac, fiul său, pe jertfelnic? Vezi că, credinţa lucra 
împreună cu faptele lui şi din fapte credinţa s-a desăvârşit? Şi s-a împlinit 
Scriptura care zice: „Şi a crezut Avraam lui Dumnezeu şi i s-a socotit lui ca 
dreptate" şi „a fost numit prieten al lui Dumnezeu". Vedeţi dar că din fapte este 
îndreptat omul, iar nu numai din credinţă. La fel şi Rahav, desfrânata, au nu 
din fapte s-a îndreptat când a primit pe cei trimişi şi i-a scos afară, pe altă cale? 
Căci precum trupul fără suflet mort este, astfel şi credinţa fără de fapte, 
moartă este.» 



noii mişcări religioase. Numai că atât gruparea din Zurich, 
legată de numele lui Huldrich Zwingli (1484-1531), cât şi cea 
din Geneva, cunoscută prin opera lui Jean Calvin (1509- 
1564), au găsit mereu altceva de schimbat nu numai în 
romano-catolicism, dar şi în luteranism. 

Ajunşi până în zilele noastre dezbinaţi în sute de tabere 
adverse, fiecare dintre reformatorii „creştini" şi-au găsit 
mereu adepţi care să-i urmeze în întemeierea unei tot mai 
noi „biserici" care să le poarte numele, chiar dacă 
învăţăturile din ce în ce mai inedite contestau temeiurile 
Creştinismului sau ale „înaintaşilor" reformişti. 

Pe bună dreptate, putem spune că, aşa cum prin 
desprinderea de Ortodoxie, Catolicismul a devenit o religie 
personală a papilor, aşa şi Protestantismul, prin negarea 
Catolicismului, a devenit o religie personală a laicilor. Insă 
Reforma a fost o lovitură mai gravă dată unităţii creştine, 
rânduielii bisericeşti, succesiunii apostolice şi slujirii 
sacramentale decât lovitura dată de Marea Schismă la anul 
1054. 

Un spirit de răzvrătire împotriva infailibilei şi 
imperialistei autorităţi catolice avea să fie curând o normă 
deplin acceptată de noile denominaţii Protestante. Chiar de 
la început a fost evident că, urmând modelul lui Luther, 
urmaşii acestuia erau mult mai revoluţionari decât primii 
reformatori. Aşa că n-au stat prea mult pe gânduri până să 
dea la o parte, împreună cu autoritatea papală, şi stâlpii de 
temelie ai învăţăturii de credinţă apostolică, pentru a zămisli 
până la urmă ceea ce avea să devină o nouă religie creştină. 

încă de la început, Reformatorii s-au purtat la fel de 
autoritar ca şi Papii pe care i-au criticat. Luther, Calvin şi 
ceilalţi nu credeau în liberul arbitru, Dumnezeu, în viziunea 
lor, predestinând totul. S-au erijat în instrumente ale voinţei 
lui Dumnezeu şi, prin urmare, nu tolerau nici un fel de 



opoziţie. Credeau că destinul lor era unul „ales", numindu-se 
făţarnic „instrumente ale Domnului". 

Ieşind violent de sub autoritatea Catolicismului, 
Protestantismul a fost împărţit, la început, în Luterani şi 
Reformaţi, ultimii sub o mulţime de denominaţii, chiar mai 
fataliste decât primii. Au început să apară noile secte, fiecare 
cu propria sa „teologie", fiecare la fel de intolerantă cu 
celelalte precum erau faţă de pseudocreştinismul papist. 
Anabaptiştii, Menoniţii, Boemienii, Congregaţionaliştii şi 
Prezbiterienii au început să se încaiere între ei, adesea 
sărbătorindu-şi renaşterea spirituală „creştină" prin 
masacrarea rivalilor acuzaţi de „erezie". 

Zelul revoluţionar nestăvilit al lui Martin Luther s-a 
manifestat îndeosebi în a-i trimite pe confraţii săi creştini la 
moarte, de exemplu prin înăbuşirea în sânge a răscoalelor 
ţărăneşti sau emiterea de sentinţe de condamnare pentru 
rebelii Anabaptişti. El avea să declanşeze persecuţii infinit 
mai severe faţă de credincioşii protestanţi decât cele 
îndreptate de corupta ierarhie a Catolicismului împotriva 
Reformei iniţiale. 

Luther s-a folosit de privilegiul care i s-a oferit în 
calitate de autoproclamat traducător al Bibliei în Germania, 
pentru a adăuga şi a renunţa la câteva cuvinte din Biblie, în 
scopul promovării programului său revoluţionar ideologico- 
teologic. 

De exemplu, a îndrăznit să „redefinească" unele din 
citatele sale favorite cum ar fi capitolul al treilea din Romani, 
şi să cenzureze altele. A adăugat cuvântul „numai" unor 
pasaje-cheie din Biblie, schimbându-le astfel sensul: „eşti 
mântuit prin credinţă" avea să devină „eşti mântuit numai prin 
credinţă". Aceste măsluiri Luther le-a prezentat drept 
„dovezi" în susţinerea şi promovarea noii sale teologii. 
Aceasta a fost doar începutul unei practici vicioase de 

schimbare a Sfintelor Scripturi 3 , urmată cu fervoare mai apoi 
de toţi liderii sectari, care, pornind de la o doctrină ajung să 
nuanţeze şi apoi să schimbe radical întregul text biblic. 

în 1529, dr. Link, eminentul lingvist german al 
timpului, i-a scris lui Luther întrebându-1 de adăugirile 
făcute abuziv în traducerea germană a Bibliei. Răspunsul 
uimitor de bine ticluit al lui Luther exprimă până astăzi 
esenţa subiectivităţii individualiste a duhului protestant: 
„Este aşa pentru că Martin Luther spune că e aşa!" Şi Zwingli, 
înainte de moartea sa, a mers până într-acolo încât a negat 
prezenţa lui Hristos din împărtăşanie, numind-o „o simplă 
figură de stil". 

X 

Dacă în timpurile noastre există mai multe biserici şi 
ideologii creştine, nu înseamnă că sânt şi adevărate, numai 
pentru simplul fapt că există sau pentru că un număr mai 
mare sau mai mic de persoane se încred în aşa ceva. Sau dacă 
o „biserică", pentru a-şi susţine o anumită părere „creştină", 
încearcă să „ajusteze", să rescrie adevărul istoric ori 
Scriptura, ca acestea să pară că-i justifică ideologia, e limpede 
că atunci îşi dă în vileag toată înşelăciunea. 

Iarăşi, dacă vreo „biserică" are o anumită 
particularitate religioasă (de exemplu ţine sâmbăta, urăşte 
crucea sau cunună homosexuali) nu este automat şi credibilă 
dacă a găsit în biblie un citat care i se pare (sau ni se pare) că- 



3 Lucrând în acelaşi duh, Societăţile Biblice Interconfesionale de astăzi se 
erijează în traducători autorizaţi ai Sfintelor Scripturi, pentru a promova 
(sponsoriza) în spaţiul creştin-ortodox variante biblice protestante sau 
ecumeniste în care se înlocuieşte sau se reduce sensul adevărat, ortodox, 
cu unul incert, confuz, distorsionat (referitor la sfintele icoane, preoţie, 
Maica Domnului etc), pentru a ni se putea justifica mai apoi „biblic" 
înnoirile eretice şi unirea cu apostaţii. 

i dă dreptate. Aşa, cuvântul Scripturii, folosit fără de 
chibzuinţă şi nu după cugetul cel adevărat al Bisericii, poate 
fi făcut să justifice absolut orice. 

Marea problemă a creştinilor din zilele noastre este că 
au ca reper în gândire un fals adevăr al unei realităţi 
secularizate, pentru a formula mai apoi „adevăruri" personale 
despre dumnezeiasca alcătuire numită Biserica lui Hristos. 
Idolatrizarea realităţii, a „evidenţelor" logice, nu înseamnă 
în nici un caz iubire de adevăr, ci este cea mai cruntă parodie 
a acestuia. Riscul este de a lua lucrarea omului drept lucrarea 
Domnului. 

Ne putem înşela foarte uşor dacă luăm o frumoasă 
minciună drept adevăr, mai ales că falsele biserici au o mare 
iscusinţă în a imita faţada Adevăratei Biserici, 
contrazicându-i, însă, subtil învăţătura. Trebuie să înţelegem 
că nu toţi cei ce vorbesc de Hristos sânt ai lui Hristos, nu tot 
ce poartă eticheta de „creştin" este cu adevărat Creştin. 

Doar una este Sfânta Scriptură şi printr-o singură 
Biserică a fost păstrată întreagă şi nevătămată, de la Apostoli 
până în vremurile noastre. 

Biserica a zămislit Scriptura şi nu din Scriptură s-a 
născut Biserica. Bisericile-pirat, născute acum două-trei sute 
de ani, sânt ridicate pe reinterpretarea Scripturii ortodoxe, 
tocmai pentru a-şi crea o falsă descendenţă apostolică şi a 
camufla după o perdea de „creştinism" falsitatea propriilor 
învăţături. X 

Neoprotestantismul 




iferenţa majoră între protestanţi şi 
neoprotestanţi constă în faptul că primii 
practică botezul pruncilor, pe când cei din urmă 
botează numai adulţi. 
Ruptura primului bloc de protestanţi din cultul 
romano-catolic oferă modelul fărâmiţării perpetue. Reformele 
religioase sânt la modă. încurajaţi de principiul 
individualismului lansat de primii protestanţi (relaţie personală 
cu Dumnezeu, roagă-te si Duhul Sfânt te va călăuzi), tot mai 
mulţi oameni încep să citească Scripturile şi să le 
interpreteze după închipuirile lor. Considerate ca fiind de la 
Duhul Sfânt - rugăciunile exaltate, viziunile şi vocile 
„cereşti", fiorul lăuntric, înfierbântarea sângelui - toate 

aceste „semne" le „confirmă" că sânt pe drumul cel bun. 
Astfel, acest neobişnuit „Duh Sfânt" protestant, în locuri şi 
la momente diferite, dă călăuziri şi răspunsuri diferite în 
probleme teologice identice. Totuşi, „încredinţaţi" fiind că 
„Duhul" lucrează prin ei, revoluţionarii religioşi încep să-şi 
dezvolte baza de aderenţi. Cu ajutorul celor pe care îi 
racolează, ei îşi fac „biserici". Evident, totul este biblic, totul 
este de la Dumnezeu şi adeverit de „Duhul". Nimic nu mai 
contează în afară de Biblie - Cuvântul lui Dumnezeu 
interpretat într-o manieră personală. 

Pentru aceştia, Duhul Sfânt nu mai este Mângâietorul, 
trimis ca să ne călăuzească în înţelegerea şi faptele credinţei, 
ci ca să completeze Revelaţia şi Evanghelia, ca şi cum ceea ce 
a făcut Mântuitorul Hristos nu ar fi desăvârşit şi suficient 
pentru mântuire. Şi evident că „înduhovniciţi" pentru a fi 
instrumentele acestor vremuri din urmă sânt ei, 
neoprotestanţii. Insă Duhul Sfânt este Duhul unirii şi al 
unităţii; pierderea unităţii arată deci pierderea Duhului 
Sfânt de către cei care au continuat şi continuă să se separe în 
mii de secte până astăzi. 

Atunci de ce Crezul apostolic mărturiseşte Biserica cea 
una? Pentru că Biserica este un singur Trup duhovnicesc cu 
un singur cap, Iisus Hristos, şi cu un singur Duh Sfânt care 
Se sălăşluieşte întru ea. Sfântul Apostol vorbeşte despre 
unitatea în şapte chipuri a Bisericii, grăind: „Este un trup, un 
Duh, o nădejde, un Domn, o credinţă, un botez, un Dumnezeu şi 
Tatăl tuturor." E{eseni4A - 6 

Insă ceea ce Biserica învaţă şi propovăduieşte de peste 
două mii de ani nu mai are valoare; Sfânta Predanie devine o 
sumă de porunci omeneşti inutile şi nebiblice. Fărâmiţarea 
protestantă merge şi mai departe, cu naşterea de învăţături 
din ce în ce mai depărtate de Adevăr, iar în secolul XX apar 
secte sinucigaşe, secte care aşteaptă „mântuitori" 

extraterestri sau „biserici" pentru homosexuali, în care sânt 
„căsătoriţi" bărbat cu bărbat şi femeie cu femeie. Aici 
„Dumnezeul" lor nu mai condamnă păcatul sodomiei, iar 
„Duhul Sfânt" le descoperă că în Epistola către Romani 1.21- 
28,32, Sfântul Apostol Pavel vorbeşte despre orice altceva, 
numai despre homosexuali nu. 

Dincolo de varietatea ideologică a formelor „creştine" 
duse până la extrem, rămâne mereu constant un singur 
lucru: geneza fiecărei secte. 

Astfel, fiecare „biserică" nou creată ajunge să se vadă 
contestată din interior, la un moment dat, de reformatori de 
meserie. Cu întrebările lor, cei nemulţumiţi creează tulburări 
în sânul noii grupării. O perioadă lucrurile merg bine, 
pentru că cei nemulţumiţi sânt puţini la număr şi este uşor 
să spui despre ei că nu au lumină, că sânt rătăciţi şi că nu 
trebuiesc luaţi în serios. Diferenţele fireşti dintre oameni ies 
la iveală şi fiecare se luptă pentru a ocupa o poziţie cât mai 
bună. în Biblie scrie despre orânduială, deci principalul 
obiectiv este acela de a organiza noua biserică după model 
„biblic". Sânt aleşi pastori, diaconi, un casier şi diverşi 
responsabili cu tinerii, cu femeile sau cu alte aspecte. 
Poziţiile de conducere sânt deţinute de persoanele cele mai 
active, care vorbesc bine, care au capacităţi şi renume, iar 
restul membrilor stau aşezaţi frumos şi cuminţi în bănci. O 
adevărată democraţie - cei din bănci i-au ales pe cei de pe 
podium care, la rândul lor, trebuie să fie pe placul celor din 
bănci pentru a nu fi daţi jos la următoarele alegeri. Noua 
biserică trebuie să aibă şi un nume, deci se alege o denumire 
„biblică", un nume pretenţios. Se întocmeşte procesul verbal 
cu membrii şi se porneşte la drum. Principalul obiectiv este 
creşterea numerică - cu cât se adună mai mulţi, cu atât creşte 
puterea şi renumele noii biserici. 

Totul se rezolvă prin vot democratic, mai puţin 

problema celor cu reforma în sânge. Nereuşind să-şi impună 
punctul de vedere, minoritatea încearcă să forţeze succesul 
prin felurite „descoperiri" de la Dumnezeu, contestate de 
majoritate. Insă noul profet ad-hoc, care se ridică în biserică 
spre nemulţumirea conducătorilor, reuşeşte să strângă 
adepţi. Conducătorii aleşi democratic încearcă să-1 
liniştească, să rezolve conflictul incipient, însă înşelarea 
omului îl face să meargă până-n pânzele albe. In cele din 
urmă, nemulţumiţii părăsesc gruparea şi pun bazele unei alte 
„biserici". Acum au propria lor „biserică" şi, pentru ca 
lucrurile să meargă, modelul de organizare îl iau de la secta 
din care tocmai au ieşit. Se găseşte un nume frumos, cu 
rezonanţă „creştină", apoi urmează toată procedura 
democratică de vot şi iată cum răsare o biserică „mai 
autentică", după tiparul celei dinainte. 

Astăzi, există câte o ofertă religioasă pentru orice cerere 
a pieţei. Fiecare inovator, hotărât să-şi formeze propria 
biserică, găseşte inevitabil adepţi. întotdeauna se va găsi 
cineva care să le aprobe ideile. Şi totul este „biblic". 

Dacă un om interpretează, într-o manieră personală, 
anumite pasaje din Biblie şi începe să propovăduiască şi 
altora ideile lui; dacă reuşeşte să strângă în jurul lui o mână 
de oameni bine intenţionaţi, oameni de treabă, dispuşi să-1 
urmeze; dacă are grijă să aibă o trăire morală şi dacă ei încep 
să se adune regulat, sub un nume ales de ei, prin care se 
recomandă celorlalţi, se poate spune despre ei că sânt 
Biserica lui Iisus Hristos? Evident, NU. 

Aşa au apărut pe piaţa religioasă, unii din alţii, 
anabaptiştii, menoniţii, arminienii, prezbiterienii, 
episcopalienii, puritanii, quakerii, shakerii, metodiştii, 
unitarienii, adventiştii, martorii lui Iehova, mormonii, 
penticostalii şi mulţi, mulţi alţii. Divizarea este de ordinul 
miilor, ajungându-se astăzi la culte cu 11 membri (shakerii 

organizaţi în SUA în 2 adunări rivale!). Există mai multe 
dizidente baptiste, un mănunchi de organizaţii adventiste, 
vreo trei „biserici" mormone, trei federaţii principale de 
penticostali, trei ramuri de Martori ai lui Iehova, „bisericile" 
homosexualilor etc. 

Dacă unii în priceperea lor oarbă, nu au putut înţelege 
tainele lui Dumnezeu şi au adus numaidecât schimbări în 
credinţă, înseamnă că acolo a dispărut iubirea, căci adevărul 
şi iubirea o credinţă sânt. Iar credinţa cea adevărată şi vie nu 
este de două, trei, zece sau mii de feluri, ci una singură. 
Pretinsul drept de a adăuga Crezului Bisericii sau Sfintei 
Scripturi explicaţii particulare şi înţelesuri omeneşti, 
reprezintă un atentat la sfinţenia şi fecioria Bisericii. 

Devine evident faptul că acea grupare religioasă care nu 
deţine continuitate de har prin punerea mâinilor de la Sfinţii 
Apostoli, nu este adevărata Biserică. Dar şi mai clară este 
nesăbuinţa acelor secte apărute prin secolul XVII, care 
neavând firul succesiunii apostolice, îşi aleg cu de la sine 
putere omeni simpli, falşi „pastori" care să „boteze", să facă 
cina duminicală sau slujba nunţii, imitând astfel chipul 
adevăratei Biserici pe care o tăgăduiesc, pentru a-i înşela mai 
uşor pe creştinii neştiutori şi slabi în cuget. 

Ereziile sânt ruperea de Biserica cea una şi ridicarea 
părerilor personale mai presus de mărturisirea Bisericii 
soborniceşti. Cel care a lepădat adevărul, s-a lepădat şi de 
Duhul iubirii şi s-a lipsit de darurile harului, mărginindu-se 
la o cunoaştere din afară a adevăratei credinţe creştineşti. 
Pentru cel necredincios, Sfânta Taină este doar un ritual iar 
Biserica dor o instituţie socială. 

De aceea creştinii ortodocşi nu caută şi nu aşteaptă 
înfiinţarea unei noi biserici, alta decât cea întemeiată de 
Sfinţii Apostoli, şi se păzesc de acel „hristos" pe care îl 
vestesc cei nebotezaţi şi hulitori de Sfânta Cruce. X 



n 




Răstălmăcirile Învăţăturilor 
Protestante. Privire Generală 



eologul catolic Anselm (+1109), în secolul al 
fl^ XH-lea, a prezentat o concepţie scolastică 4 a 




mântuirii, foarte atrăgătoare prin simplitate şi 

logică, rezumată în următoarele puncte: 

- Omul a adus o ofensă infinită unui Dumnezeu infinit. 

Această ofensă nu putea fi înlăturată prin mijloacele finite ale 

omului, de aceea are drept consecinţă (necesitate) o pedeapsă 

infinită într-un iad veşnic. 



4 Sistem filozofic al Evului Mediu caracterizat prin raţionamente 
abstracte şi artificii logice, rupte de adevăr şi mânuite într-un mod 



pedant. 

- Dumnezeu îi iubeşte pe oameni, dar dreptatea legalistă nu 
îngăduia un simplu act de iertare. Cumva Dumnezeu trebuia să 
reconcilieze dragostea Lui cu această „justiţie". Soluţia a fost 
moartea pe cruce a lui Hristos. Fiind Dumnezeu, jertfa lui Hristos 
are o valoare infinită de răscumpărare, de care El însuşi nu are 
nevoie, fiind cu totul drept si lipsit de păcat. Mânia lui Dumnezeu 
este satisfăcută de această pedeapsă. 

- Printr-un act de transfer, Dumnezeu le recunoaşte 
credincioşilor acest exces de neprihănire câştigat de Hristos. Ei sânt 
astfel absolviţi de vina păcatului lor, pentru că plata infinită a 
păcatului a fost efectuată de Hristos. 

în ceea ce priveşte mântuirea, tendinţa raţionalistă a 
Catolicismului a dus în cele din urmă la cristalizarea în 
Protestantism a unei concepţii pur juridice a mântuirii. In 
acest nou creştinism, întregul univers este o mare sală de 
judecată în care oamenii trăiesc pentru a fi testaţi. Ei pot 
încheia un fel de contract cu Dumnezeu, primind absolvirea 
imediată a păcatelor; pot refuza şi uneori pot călca acest 
contract, ceea ce duce în mod inevitabil la osânda iadului şi 
pierderea mântuirii. 

întreaga taină a mântuirii este astfel explicată în 
termeni juridici, uşor de înţeles de către oameni. Adâncimea 
Scripturii şi învăţăturile rostite vreme de două mii de ani de 
Sfinţii Părinţi ai Bisericii Răsăriteane au fost înlocuite cu o 
nouă concepţie seducătoare prin logica, limbajul şi 
„rezultantele" ei. 

înnoirea Catolicismului prin înlăturarea corupţiei 
papale şi a tuturor învăţăturilor sale mincinoase a fost 
dintotdeauna binevenită. Reforma protestantă a pornit 
hotărâtă pe acest drum, dar a alunecat imediat în direcţii 
greşite, introducând învăţături cu totul noi şi neauzite până 
atunci în Creştinism. 

Ca răspuns la sistemul meritelor dezvoltat de papism, 
Reforma a născocit o nouă învăţătură, părut biblică, a 
mântuirii prin har. Dintr-o singură trăsătură de condei, 
Luther, Calvin şi Zwingli au „rezolvat" multe din dilemele şi 
controversele teologiei catolice, lăsând moştenire urmaşilor 
neoprotestanţi un „hristos" ce dădea doar o singură dată, pe 
viaţă, iertare păcatelor. Penitenţele, purgatoriul, dar şi faptele 
bune devin astfel lipsite de sens. Mântuirea este dobândită 
de individ numai „personal", numai prin credinţă, faptele şi 
asceza devenind inutile. Noul model de „credincios" nu mai 
trebuie nici să dobândească iertarea prin Taina spovedaniei, 
nici să stăruiască în fapte bune, ci trebuie doar să creadă în 
mântuirea adusă de Hristos. Asentimentul mintal şi acordul 
personal devin singurele necesare pentru câştigarea 
mântuirii veşnice. 

De la început, Luther a trebuit să se lupte cu o serie de 
texte ale Scripturii care contraziceau direct aceste 
simplificatoare concepţii. In traducerea germană a Bibliei a 
făcut o modificare, introducând fraza „numai prin credinţă", 
cu toate că „numai" nu exista în textul original. Anumiţi 
învăţaţi i-au atras atenţia asupra acestei greşeli intenţionate, 
dar, cu trufia care-1 caracteriza, Luther a refuzat să o 
corecteze. Ulterior, această falsificare a Scripturii a fost 
îndepărtată, dar era prea târziu. Conceptul deja se formase, 
Sola Fide (numai prin credinţă) devenind unul din strigătele 
„de luptă" ale Protestantismului. Luther a pledat, de 
asemenea, pentru scoaterea Epistolei lui Iacov şi a 
Apocalipsei din canonul Noului Testament. într-adevăr, 
Iacov declară într-un mod explicit, fără să lase nici o îndoială 
cu privire la acest subiect: „ Vedeţi dar că din fapte este îndreptat 
omul, nu numai din credinţă. " Iacov 2 ' 24 

Este uimitor cum cel care susţinea Scriptura drept 
singura sursă de autoritate, a ales să calce în picioare şi să 

batjocorească învăţătura Scripturii, şi chiar să ceară 
mutilarea ei. 

Aşa cum am arătat, Luther, Calvin şi Zwingli au gândit 
în aceleaşi reperele juridice mântuirea, păstrând fondul şi 
schimbând doar formele din Catolicism. Toate doctrinele lor 
ulterioare au fost dezvoltate în acest cadru. 

Neoprotestanţii au dus mai departe revoluţia începută 
de Luther. Ideile lor au devenit tot mai radicale. Mişcarea 
neoprotestantă a dezvoltat un nou iconoclasm şi o aversiune 
faţă de Tainele Bisericii, neîntâlnite la primii reformatori. 

Rând pe rând, neoprotestanţii au înlăturat o serie de 
practici apostolice ale Bisericii, cum ar fi ierarhia, botezul 
copiilor sau tainele. într-un anumit sens, ei au fost 
consecvenţi propriilor idei, prin faptul că această dezvoltare 
a fost o consecinţă logică a inovaţiilor privind autoritatea 
(Sola Scriptura) şi mântuirea (Sola Fide). Următoarele valuri 
de neoprotestanţi practic au reformat Reforma, introducând 
o serie de noutăţi „creştine", uitând că noutatea este prima 
manifestare a oricărei erezii. Dar curând, au fost nevoiţi să se 
confrunte cu nenumărate contradicţii izvorâte din propriile 
supoziţii. 

Nevoia „convertirii" 

Dat fiind că partea omului în mântuire are aspectul 
juridic al consensului, al acceptării, al asentimentului mintal, 
acest asentiment trebuie dat în mod explicit, altfel omul nu 
poate fi sigur dacă a fost sau nu mântuit. în felul acesta, 
copiii protestanţilor sânt presaţi să aibă „o întoarcere la 
Dumnezeu" sau „o criză", altminteri acest acord nu este în 
mod clar „semnat". 

Aspectul juridic implică apoi aderarea strict 
individuală la contractul mântuirii. Chiar dacă un copil 

creşte într-o familie sau comunitate protestantă, practic este 
pierdut atâta timp cât nu a semnat acel acord virtual cu 
Hristos. In Vechiul Testament citim cum Iosua a mărturisit, 
„Eu şi casa mea vom sluji Domnului", dar un credincios 
neoprotestant, tată de familie, nu poate face o astfel de 
afirmaţie, mântuirea fiind realizată printr-o serie de 
„contracte" individule între fiecare credincios şi Dumnezeu. 

Momentul mântuirii 

Un acord juridic presupune un accept precis în timp, 
moment din care devine valabil. Una din două: un individ 
fie a „semnat", fie „nu a semnat". Problema este că mulţi 
dintre cei care au „semnat" printr-un acord mintal, se 
dovedesc a fi departe de Dumnezeu. Care este explicaţia? 
Sânt aceştia cu adevărat mântuiţi? Unii protestanţi răspund 
în mod răspicat: „Da, pentru că singura condiţie a mântuirii este 
credinţa în jertfa Domnului Isus". In felul acesta apare un nou 
tip de mântuire-automată care condiţionează lucrarea harului, 
o mântuire exterioară, limitată doar la un acord mintal. 

Alţi neoprotestanţi folosesc un mic subterfugiu logic. 
Ei spun că cei care se dovedesc nevrednici de Hristos, nici 
nu au fost „mântuiţi" în momentul „semnării". Sânt 
mântuiţi doar aceia care au crezut (singura condiţie) şi a 
căror viaţă dovedeşte mântuirea. Această „logică" duce, în 
cele din urmă, la acceptarea implicită a necesităţii faptelor 
bune. 

Siguranţa mântuirii 

Dacă mântuirea este asociată cu un moment precis în 
timp, atunci practic mântuirea este „deţinută" la purtător tot 
restul vieţii. într-un fel, mântuirea protestantă este ca o 
ştampilă pe paşaport. Dacă am ştampila, pot intra în cer. 

Dacă nu o am, accesul este blocat. Hristos este „biletul de 
intrare în cer". Dar poate un credincios mântuit să piardă 
această „viză" de intrare? 

Nu se poate da un răspuns clar, atâta timp cât diferiţi 
neoprotestanţi au diferite răspunsuri la această întrebare. 
Unii afirmă că mântuirea poate fi câştigată şi pierdută. Dar 
aceasta creează o situaţie paradoxală, în care ieri am fost 
mântuit, astăzi nu sânt mântuit, iar mâine pot fi din nou 
mântuit. Alţii afirmă că odată câştigată, mântuirea nu se mai 
poate pierde. Dar aceasta înseamnă că în Protestantism nu 
mai există cădere sau apostazie!? Au ajuns oare mai infailibili 
decât Papa? Pentru noi, ortodocşii, este absurd să credem că 
Hristos a lăsat o astfel de cale pentru dobândirea împărăţiei 
cerurilor. 

Semnificaţia faptelor 

Cei mai mulţi neoprotestanţi nu neagă importanţa 
faptelor bune, dar ei afirmă că ele sânt doar o consecinţă a 
primirii mântuirii. Cu alte cuvinte, cel care a crezut şi a fost 
mântuit „produce" în mod natural fapte bune. Problema este 
că întâlnim atât de mulţi protestanţi „mântuiţi" care 
făptuiesc răul, iar alţii care fac mult mai puţin bine chiar 
decât necreştinii. 

Unii cred că omul nu trebuie să se străduiască de loc a 
face fapte bune, pentru că Duhul Sfânt le produce automat în 
el. Mai mult, orice străduinţă în acest sens este chiar 
dăunătoare, pentru că nu dă loc manifestării Duhului Sfânt. 
Mulţi au fost seduşi de această învăţătură, dar au rămas 
complet dezamăgiţi când nu au descoperit nici o lucrare a 
Duhului Sfânt în ei separată de propriile lor ... fapte. 

Scopul vieţii: prozelitismul 

Odată mântuiţi, cu biletul către cer în mână, de ce-i 
mai lasă Dumnezeu pe protestanţi să aştepte? Lumea aceasta 
va trece oricum şi astfel viaţa aici nu mai are nici o valoare. 
Una din puţinele explicaţii este că Dumnezeu îi lasă în viaţă 
pentru a-i aduce şi pe alţii la El. Aceasta arată de ce în lumea 
neoprotestantă un accent puternic cade pe prozelitism şi nu 
pe căutarea sfinţeniei şi a unirii mistice cu Hristos. 

In timp ce eroii Ortodoxiei sânt sfinţii, în care Hristos 
a luat chip în mod desăvârşit, eroii neoprotestanţilor sânt cei 
care au adus cât mai multe suflete la sectă. Dar ce putem 
spune despre milioanele de sectari care nu au adus pe nimeni 
la Domnul? Este viaţa lor „după mântuire" complet inutilă şi 
ratată? 

Dacă penticostalii ar fi cu adevărat „misionarii" 
creştinătăţii, ar trebui să-i vedem predicând Evanghelia la 
neamurile păgâne. Insă aceştia preferă să-şi racoleze adepţii 
din rândurile ortodocşilor, dar şi ale baptiştilor, 
adventiştilor, evangheliştilor etc, scopul urmărit nefiind 
altul decât creşterea cu orice preţ a numărului de membri, 
respectiv sporirea numărului de „contribuabili" la veniturile 
sectei. 

Legea satisfacţiei 

Este sistemul religios în care omul a fost făcut pentru 
„fericirea eternă", dar la care nu poate ajunge din pricina 
păcatului; însă păcatul înseamnă a nu-i da lui Dumnezeu 
onoare şi ascultare. Dumnezeu nu poate lăsa refuzul omului 
fără urmare, încât cel ce a răpit „onoarea divină" trebuie să o 
restituie, iar acest act se numeşte satisfacţie. Insă oamenii nu 
sânt capabili să restituie onoarea unui Dumnezeu ofensat de 

atâtea păcate, nu au nimic pe măsură, căci tot ce au datorează 
deja lui Dumnezeu (ca şi creaturi) şi sânt împiedicaţi de 
păcat. La Luther, Hristos trăieşte mânia lui Dumnezeu, se 
aşează sub ea, o suportă până la iad, adică până la părăsirea 
din partea lui Dumnezeu, mânie şi părăsire pe care le trăieşte 
ca un lepădat şi le învinge, întrucât le primeşte ca un fiu ce 
rămâne credincios tatălui său. Răbdarea mâniei divine (nu 
învierea) e semnul biruirii păcatului, a legii, a morţii, a 
satanei. Hristos e pildă prin faptul că rabdă eroic furia 
divină, concepută la un nivel cosmic. Faptul decisiv în opera 
luterană este că răstignirea lui Dumnezeu Fiul învinge 
mânia lui Dumnezeu Tatăl. Lupta hotărâtoare este aşadar 
doar una: a lui Dumnezeu cu Sine însuşi. 

„Isus"-ul protestant nu are iniţiativa aducerii jertfei, ci 
suportă mânia divină în locul oamenilor doar aşezându-se 
benevol sub pedeapsă. Nu se vede nicăieri o restaurare a 
fiinţei noastre în, cu şi prin Hristos; iar un „Christ" exterior 
omenirii va fi incapabil (logic, nu?) să realizeze comuniunea 
organică, trupească, cu credincioşii săi. Un Hristos care a 
substituit extern „răscumpărarea", cum ne poate deveni nouă 
lăuntric? De aceea protestanţii înţeleg împărtăşania ca un 
simbol figurativ al Trupului şi Sângelui hristic. 

Iată de ce, lipsită de continuitate şi har, redusă la o 
simplă clasificare logică sau asociaţie a celor cu interese 
religioase comune, Biserica - în concepţia neoprotestanţilor 
- îşi pierde unitatea şi dăinuirea peste pământ şi timp. Nu 
mai fiinţează o învăţătură unică şi o credinţă neschimbată a 
Bisericii peste veacuri, şi nici mai are vreo importanţă, pentru 
că, de fapt, nici nu a existat vreodată Biserica cea una pentru 
Protestantism. 

Dacă reformatorii au a respins desăvârşit lucrarea prin 
Sfintele Taine ale Bisericii, atunci în Protestantism nu are şi 
nu poate avea loc prefacerea pâinii în Trup şi a vinului în 

Sângele Mântuitorului. înseamnă că protestanţii nu pot 
împlini nicidecum porunca Mântuitorului: «Eu sânt pâinea 
cea vie, care s-a pogorât din cer. Cine mănâncă din pâinea aceasta 
viu va fi în veci. Iar pâinea pe care Eu o voi da pentru viaţa lumii 
este trupul Meu. Adevărat, adevărat zic vouă, dacă nu veţi mânca 
trupul Fiului Omului şi nu veţi bea sângele Lui, nu veţi avea 
viaţă în voi. Cel ce mănâncă trupul Meu şi bea sângele Meu are 
viaţă veşnică, şi Eu îl voi învia în ziua cea de apoi. Trupul este 
adevărată mâncare şi sângele Meu, adevărată băutură. Cel ce 
mănâncă trupul Meu şi bea sângele Meu rămâne întru Mine şi Eu 
întru el.» (Ioan 6.51-56) 5 

Dacă în Protestantism, împărtăşania a devenit o 
simplă comemorare, botezul o simplă confirmare a 
credinţei, nunta un simplu acord în unirea mirilor, toate 
acestea pentru că ritualurile sectare sânt de fapt 
manifestarea văzută a dogmaticilor eretice, a formelor 
creştine fără fond creştin-apostolic. Toate cele văzute în 
Protestantism, de la biblie şi până la ceremonial, sânt roadele 
răstălmăcirilor apostoleşti şi învăţăturilor stricate ale 
oamenilor. Pentru aceea vor suferi până la sfârşitul 
veacurilor de o neîncetată dezbinare doctrinară, diversificare 
rituală, biblică şi structurală. 

De aceea, în Protestantism, lucrarea lui Hristos ajunge 
să aibă numai însemnătate subiectivă, făcându-i cunoscută 
păcătosului doar iubirea lui Dumnezeu. Hristos îi 
înduioşează pe oameni cu dragostea lui Dumnezeu, iar 
aceştia se întorc, înlăcrimaţi, la credinţă. Aşa s-a pus temelia 
„teologiei pietiste", în care simţirea fierbinţelii lăuntrice, a 



5 Dacă protestanţii ar primi împărtăşania ca prezenţă reală a Trupului lui 
Hristos, atunci ar cădea ca nişte solzi toate dogmaticile lor eretice, fiindcă 
ar fi nevoiţi să primească şi icoana ca prezenţă a chipului lui Hristos, şi 
harul preoţiei şi toate celelalte rânduieli ale Bisericii apostolice. 

stărilor exaltate şi a sentimentelor „de bine" sânt suficiente 
mântuirii. 

De aceea pietismul unit cu raţionalismul atinge 
apogeul absurdităţii: ca ispăşirea să aibă efect, trebuie să fie o 
faptă a lui Dumnezeu, aleasă şi efectuată de El. Hristos 
îmblânzeşte mânia lui Dumnezeu pentru că suportă (din 
partea lumii) până la capăt contradicţia dintre Dumnezeu şi 
omenitate; Hristos suferă cu lumea, învingând nu moartea, ci 
ispita spre disperare. Viaţa lui Hristos care se desăvârşeşte în 
moarte e „satisfacţie", iar Satana are putere în lume ca 
unealtă a mâniei lui Dumnezeu. Pentru Dumnezeu este 
necesar să pedepsească neascultarea omenească. El nu poate 
ierta, pentru că o „Necesitate" superioară Dumnezeirii cere 
răzbunare. Chiar dacă Dumnezeu e bun şi iubitor, nu I se 
îngăduie să acţioneze în dragoste. El este obligat să acţioneze 
în mod contrar iubirii Lui; singurul lucru pe care-L poate 
face, ca să salveze omenirea, este să pedepsească pe Fiul Lui 
în locul oamenilor, şi prin aceasta să satisfacă „Necesitatea". 

Insă Mântuitorul lumii nu poate încăpea în teoriile de 
mai sus, unde faptele lui Hristos apar ca o înscenare din 
partea unui Dumnezeu care îşi arată când iubirea, când 
mânia. Totul pare ca o luptă în interiorul Dumnezeirii, un 
spectacol cosmic dat de Dumnezeu pentru om, ca nu cumva 
omul să creadă că a fost iertat prea uşor. 

După teologia apuseană, păcatul strămoşesc a fost 
considerat drept neascultare faţă de ordinea juridică 
dumnezeiască, o gravă ofensă adusă dreptăţii dumnezeieşti 
şi, prin urmare, în mod just Satana a devenit organul 
„ceresc" pedepsitor nu doar al primilor oameni vinovaţi, ci şi 
al tuturor urmaşilor lor vinovaţi. 

Ideea de vinovăţie moştenită pentru ofensa adusă 
dreptăţii dumnezeieşti a degenerat în consecinţe extreme, 

omul fiind pedepsit de „justiţia divină", în baza unei 
„necesităţi" impersonale, pentru încălcarea săvârşită. 

Caracterul deformat, exclusiv juridic şi legalist al 
ideii de jertfă în Protestantism stă la baza secularizării 
creştinismului: Hristos nu mai este Domnul Cel Preabun, 
venit să ne mântuiască, să ne restaureze şi să ne învieze, ci un 
judecător crud şi răzbunător, un adversar în tribunalul 
cosmic, dând sentinţe veşnice după Legea Irevocabilă a 
Necesităţii; iar un Dumnezeu care pedepseşte cu moartea 
pe păcătos, osândindu-1 la iadul veşnic, devine implicit 
principala cauză a răului. 

Vedeţi prin ce meşteşugită „teologie", diavolul a reuşit 
să-i facă pe oameni să creadă că Dumnezeu se iubeşte doar pe 
Sine şi că El este motivul tuturor nenorocirilor, creatorul 
suferinţei, a iadului şi a morţii, atâta timp cât iubirea Lui 
trebuie să se supună unei „necesităţi" impersonale, numită „legea 
satisfacţiei"! 

Ateismul este, de fapt, răzvrătirea omului împotriva 
unei astfel de teologii umaniste, împotriva dumnezeului 
tiran şi neîndurător din Catolicism şi Protestantism. 

După cum era şi firesc, învăţătura ortodoxă are o 
direcţie cu totul diferită de cea a Apusului. Moartea nu ne-a 
fost dată de Dumnezeu, ci am căzut în ea prin săvârşirea 
păcatului. învierea nu este o dovadă că Dumnezeu a acceptat 
suportarea răscumpărării de către Hristos în locul oamenilor. 
Nu Dumnezeu este duşmanul nostru, ci voinţa noastră liberă 
pusă în slujba răului. Iadul este refuzul nostru liber de a 
primi dragostea lui Dumnezeu, căci nu putem învinovăţi 
lumina de bezna întunericului. 

După cum am văzut, atât catolicii cât şi protestanţii 
folosesc metafora judecătorului care ţine socoteala vinovăţiei 
şi aplică iertarea în urma consimţământului conştient al 
individului, prin „transferul" de neprihănire din contul lui 

Hristos în contul „credinciosului". însă Scriptura şi Biserica 
ne înfăţişează pilde mult mai adânci şi mai apropiate de 
adevăr. 

Concepţia ortodoxă despre mântuire este în mod 
esenţial ontologică (ontos însemnând fiinţă, existenţă). 
Conflictul nu este atât între vinovăţie şi justificare, cât între 
moarte şi viaţă. In concepţia juridică, Dumnezeu apare ca un 
suveran care se supără pentru că nişte fiinţe create de El l-au 
călcat legea. In concepţia ontologică, Dumnezeu este sursa 
vieţii şi părăsirea Lui înseamnă în mod implicit moartea, 
văzută nu ca o pedeapsă, ci ca o lipsă a vieţii. 

Aşadar, prin singurul Hristos, nu lumea ci Omul (adică 
firea omenească) a fost răscumpărat din robia păcatului. Hristos 
nu are în Sine toate persoanele umane, ci toată natura 
umană. Căderea omului ţine de nedesăvârşire, de aşezarea 
eului răzvrătit pe tronul lui Dumnezeu. Aici nu este vorba de 
vreo încălcare morală sau de ofensarea unei ordini juridice, 
ci despre moartea adusă de săvârşirea păcatului, de fisurarea 
şi distrugerea unirii lăuntrice cu Dătătorul de Viaţă, despre 
zădărnicia mersului spre „asemănare", despre o falsificare 
ontologică şi urâţire fiinţială. 

Păcatul strămoşesc în Răsărit este văzut ca boală, ca o 
sămânţă a stricăciunii şi a morţii în firea omenească şi nu ca 
vinovăţie moştenită. Precum s-a îmbolnăvit firea omului în 
Adam prin stricăciunea neascultării, şi astfel a pătruns în ea 
patimile, la fel a fost curăţită din nou prin jertfa pe Cruce a 
lui Hristos. 

De unde şi marea necesitate a Botezului şi a ascezei pe 
drumul omului spre desăvârşire, spre restaurare. X 



27 




-ii» 



KSfiii 



Penticostalii sau 

„Biserica lui Dumnezeu cea 

Apostolică" 




pre sfârşitul secolului XIX, America era deja 
plictisită de repetatele „treziri religioase" care, de 
obicei, ţineau atât timp cât predicatorul 
apocaliptic se afla în oraş. Mulţi dintre aceştia se 
compromiseseră prin tertipurile la care apelau pentru a 
înfierbânta mulţimile. Masele voiau ceva nou, iar ineditul nu 
a întârziat să apară sub lozinca „Dumnezeu face o lucrare 
nouă". 

Una dintre mişcările de „trezire religioasă" din Statele 
Unite a fost şi aşa- numita „Ploaie Târzie" (Latter Rain) 
condusă de A.J. Tomlinson, iniţial un simplu distribuitor de 



28 



cărţi al American Bible Society. Existau, de altfel, mai mulţi 
predicatori care învăţau reînnoirea trăirii religioase prin 
„umplerea cu Duhul Sfânt". Suportul pentru această 
propovăduire consta în relatarea privind pogorârea Duhului 
Sfânt la Cincizecime, descrisă în capitolul doi din Faptele 
Apostolilor. Aceşti predicatori afirmau că acea pogorâre, 
însoţită de „vorbirea în alte limbi", este posibilă şi în zilele 
noastre pentru fiecare credincios în parte. Astfel, în SUA şi 
în Ţara Galilor au apărut adunări în care credincioşi fervenţi 
îşi mărturiseau păcatele înaintea Domnului şi II implorau cu 
lacrimi „să-i boteze cu Duhul Sfânt". 

Pe lângă Tomlinson, un alt promotor al noilor idei a 
fost Charles Parham. Aceştia creau prin predicile lor o 
condiţionare psihologică şi o înfierbântare a sângelui care, în 
cele din urmă, degenera în glosolalie mincinoasă, practic o 
bolborosire neinteligibilă, o vorbire necontrolată într-o stare 
de transă 6 . Apariţia acestui fenomen destul de neobişnuit a 
constituit în 1896 scânteia pentru demararea noii mişcări 
penticostale. Noua glosolalie a fost confundată cu pogorârea 
Sfântului Duh la Cincizecime şi s-a afirmat că evenimentul 
descris în biblie poate avea loc oricând, dacă credinciosul se 
roagă fierbinte lui Dumnezeu. Dobândirea unei astfel de 
„umpleri cu Duhul Sfânt" a devenit ţinta celor care doreau 
mai mult. Cei care credeau în „umplerea cu Duhul Sfânt" s- 
au separat de adunările din care făceau parte, şi astfel s-a 
conturat noua Mişcare Penticostală. In anul 1903, 
Tomlinson îşi dă seama că poate face mai mult decât să 
vândă cărţi şi înfiinţează „Biserica lui Dumnezeu". 

Stilul neconformist al adunărilor penticostale (de la 
pentecost = cincizecime, în greacă) nu face altceva decât să 



6 Penticostalii nu pot demonstra asemenea „daruri ale Duhului". 
Bolborosirile lor sânt „înţelese" doar în „traducerea" proorocilor ad-hoc, 
deci practic nu pot fi verificate şi certificate de către nimeni. 

reînvie o pietate protestantă ucisă de raţionalism şi să 
mijlocească tuturor o experienţă reală a unor „puteri" 
invizibile, forţe care nu pot fi explicate pe cale raţională sau 
ştiinţifică - asigurând astfel răspândirea mişcării pe întreg 
cuprinsul Statelor Unite. Un alt loc unde penticostalismul a 
prins repede rădăcini a fost Europa, făcând ravagii în 
mijlocul unor popoare plictisite de un luteranism arid, ca 
Suedia şi Norvegia. Aici, noile idei au fost preluate de diverşi 
predicatori ad-hoc, punându-se bazele mai multor secte de 
sorginte penticostală. 

Conform „tradiţiei" neoprotestante privitoare la 
dezbinare, „Biserica lui Dumnezeu" a lui Tomlinson nu a 
rezistat prea mult, prima scindare având loc în 1917, astfel 
luând naştere „Adunările lui Dumnezeu". Ulterior, aceste 
două ramuri s-au divizat la rându-le, zămislind mai apoi 
numeroase grupări „independente". Unele dintre acestea 
consideră femeile ca mediu propice pentru „descoperirile" 
duhului, iar alte ramuri consideră „Duhul" drept principiul 
feminin al Treimii!! Principalele grupări penticostale sânt 
asociate acum în Conferinţa Mondială Penticostală. 

In România interbelică, penticostalismul a venit direct 
din America prin câţiva români câştigaţi de ideile eretice 
printr-o revistă de limbă română - Vestitorul Evangheliei, 
redactată de un oarecare Paul Budeanu. Tot acesta a tradus 
în româneşte mărturisirea de credinţă a penticostalilor, 
numită Declaraţia fundamentului adevărat al Bisericii lui 
Dumnezeu. Primul şef al sectei în România a fost Ion 
Bododea, din Brăiliţa, care a editat revistele Glasul adevărului 
şi Ştiinţa Sfinţilor, precum şi cartea de cântări ale sectei, Harfa 
Bisericilor lui Dumnezeu. 

Numiţi în popor spiriţi sau tremurători 7 , penticostalii 



7 Din cauza convulsiilor declanşate în momentul venirii „duhului". 

susţin ca puncte doctrinare principale teoria Sola Scriptura 
(numai Scriptura), botezul adulţilor, învăţătura despre 
răpirea Bisericii şi botezul cu Duhul Sfânt dovedit prin 
„vorbirea în limbi". 

Unele secte penticostale susţin două trepte ale 
experienţei harului: naşterea din nou şi botezul cu Duhul Sfânt, 
iar altele mai adaugă una, cea a sfinţirii. 

Ca notă individuală, penticostalii practică „ungerea cu 
untdelemn" pentru vindecarea de boli şi au o pasiune pentru 
minuni şi vindecări miraculoase 8 , acestea fiind atribuite în 
mod eronat Duhului Sfânt. Uleiul cu care se face ungerea de 
către pastor sau de către proorocul înzestrat cu „darul 
vindecării" este ulei alimentar obişnuit. 

în adunările penticostale pot fi întâlniţi „prooroci" care 
„profeţesc" în alte limbi. De obicei, aceste „vorbiri" sânt 
„tălmăcite" de un alt membru al adunării, considerat 
„înaintat pe cale". Un lucru interesant îl constituie diferenţa 
ca volum de cuvinte între „vorbirea în limbi" a proorocului 
(scurtă, de obicei) şi tălmăcirea care se constituie deseori 
într-o mică predică. Celor care întreabă despre aceasta li se 
răspunde că tălmaciul nu traduce cuvânt cu cuvânt 
„proorocia", ci îi traduce „duhul". In general, „proorocii" 
sânt văzuţi ca având diverse daruri de la Duhul Sfânt, acestea 
fiind, pe lângă „darul proorociei", şi „darul vindecării" sau 
„darul deosebirii duhurilor". 

In România, un domeniu de utilitate a proorocilor din 
adunările penticostale este proorocirea „de la Dumnezeu" a 
legăturilor matrimoniale (dacă e bine ca sora X să se mărite 



8 Vindecările mediumistice, ca toate fenomenele ce ţin de ocult, sânt 
obţinute (de cele mai multe ori temporar, boala recidivând după scurt 
timp) cu ajutorul unor tehnici de meditaţie şi în anumite condiţii 
psihice, care se pot cultiva şi folosi prin exerciţiu susţinut, neavând nici o 
legătură cu intervenţia lui Dumnezeu. 

cu fratele Y) sau răspunsul, tot „de la Dumnezeu", dacă e 
recomandată sau nu emigrarea în Statele Unite. Mulţi 
penticostali se căsătoresc pur şi simplu pe baza prorociilor 
făcute în adunare, deşi cei doi tineri nici nu se cunosc bine şi 
nici nu au viziuni comune despre viaţă. 

în prezent, prozelitismul penticostal se manifestă 
camuflat în spatele unor asociaţii sau fundaţii „creştine" 
care ademenesc sufletele slabe şi neştiutoare cu momeala 
medicamentelor gratuite, a ajutoarelor materiale, cursuri 
de limbi străine, diplome de teologie protestantă, burse şi 
locuri de muncă în străinătate etc. 

Făcând parte din marea familie a grupărilor harismatice, 
penticostalii sânt adepţii tehnicilor spirituale practice, cu 
rezultate vizibile şi imediate în manifestarea „duhului". însă, 
din următoarele mărturisiri ale unor persoane care au avut 
astfel de „renaşteri", vom vedea dacă într-adevăr Duhul 
Sfânt este cel care animă şi însufleţeşte adunările 
penticostale: 

Un tânăr din Leicester (Anglia) povesteşte următoarele: El 
şi prietenul său se convertiseră de câţiva ani la una din 
grupările penticostale, când într-o zi au fost invitaţi la 
întrunirea unui grup de vorbitori în limbi. Atmosfera 
întrunirii i-a aprins şi ulterior s-au rugat ca să primească 
noua binecuvântare şi botezul în Duhul Sfânt. După o 
rugăciune intensă au simţit cum ceva fierbinte se 
înstăpâneşte peste ei. Simţeau o exaltare interioară. Timp 
de câteva săptămâni şi-au trăit cu entuziasm senzaţiile, ale 
căror valuri au început treptat să scadă. Tânărul a remarcat 
în schimb că îşi pierduse orice dorinţă de a mai citi Biblia şi 
de a se mai ruga. Analizându-şi experienţa în lumina 
Scripturii, şi-a dat seama că nu este de la Dumnezeu. 
Intorcându-se, s-a mărturisit şi a dat toată întâmplarea pe 
faţă. Prietenul lui, în schimb, a continuat să frecventeze 

cercul „limbilor", ceea ce practic l-a distrus. La ora actuală 
nici nu-l mai preocupă ideea de a vieţui ca un creştin. 9 

Acest gen de entuziasm religios garnisit cu profeţii şi 
stranii interpretări ale unor rostiri bolborosite nu este ceva 
nou. Demult practicate de şamani şi întâlnite la spiritiştii, 
mediumii şi îndrăciţii zilelor noastre, vechile chemări 
spiritiste au căpătat prin mijlocirea protestant-penticostală o 
nouă faţadă „creştină". Este, practic, o amplă mişcare de 
reînviere a vechilor practici şamaniste într-o nouă formulă 
„spirituală", numită, pentru a deruta pe naivi, „renaştere 
harismatică". Să urmărim mai departe o altă mărturie: 

Doi pastori protestanţi s-au dus la o adunare de rugăciune 
„harismatică" ce avea loc într-o biserică presbiteriană din 
Hollywood: „Mai înainte am căzut amândoi de acord ca, de 
îndată ce vom auzi pe primul ins vorbind în limbi, să ne 
rugăm amândoi cam aşa: „Doamne, dacă acest dar este de 
la Tine, binecuvântează pe fratele, iar dacă nu este, fă-l să 
înceteze şi să nu mai poată vorbi în limbi în prezenţa 
noastră". întrunirea s-a deschis cu rugăciunea unui tânăr, 
după care toţi au început să se roage. O femeie a început să 
se roage într-o limbă străină, fluent şi fără nici o ezitare. 
Nimeni nu a tradus. Pastorul B. şi cu mine am început să ne 
rugăm în taină aşa cum conveniserăm. Şi ce s-a întâmplat? 
Nu a mai vorbit nimeni în limbi, deşi în grupul acela toţi, cu 
excepţia unui arhitect, vorbeau curent în limbi necunoscute". 
Să nu pierdem din vedere că, în lipsa solidarităţii de credinţă 
de tip mediumistic, fenomenul nu se manifestă. 10 



9 Pr. Serafim Rose, Ortodoxia şi religia viitorului, Ed. Egumenită, 2004, 
după Kurt Koch, The Strife ofthe tongues, Kregel Publications, 1969, p.28. 

10 Idem. 

Cunoaştem faptul că spiritistul sau mediumul este cel 
care prin anumite invocări şi inducerea unor stări psihice se 
transformă într-un fel de vehicul sau mijloc de manifestare 11 
a unor forţe sau fiinţe invizibile, caz în care avem de-a face cu 
duhuri rele şi nicidecum cu „sufletele morţilor" aşa cum cred 
spiritiştii. 

Una din caracteristicile fundamentale ale acţiunilor 
demonice este aceea că imită constant lucrarea lui 
Dumnezeu. Aşa se face că cei cu daruri mediumistice sânt 
convinşi că rămân buni creştini şi că darurile lor sânt de la 
Duhul Sfânt. Atâta vreme cât manifestările „spirituale" 
penticostale folosesc aceleaşi tehnici 12 şi produc aceleaşi 
simptome 13 ca cele ale şedinţelor spiritiste, „botezul cu 
Duhul Sfânt" devine astfel iniţiere mediumistă: 

O femeie din San Diego, California, a venit la mine să-mi 
ceară sfatul. Mi-a povestit ce lucru îngrozitor i s-a întâmplat 
cu ocazia unei activităţi misionare purtate de un membru al 
mişcării „limbilor". S-a dus si ea la întrunirile lui în care 
acesta vorbea de necesitatea vorbirii în limbi si odată, după 
cuvântare, a rămas mai la urmă si a îngăduit ca respectivul 



11 Se stabilesc contacte cu anumite forţe care produc efecte observabile, 
cum ar fi vorbirea în limbi necunoscute, ciocănituri, voci, scrierea 
automată, mişcarea obiectelor, apariţii de mâini şi chipuri care pot fi 
uneori fotografiate. 

12 Cercul magic sau energetic în care toţi cei prezenţi se ţin de mână, 
echivalentul „punerii mâinilor" de la adunările penticostale, transferul 
darurilor mediumistice de la cei care le-au dobândit deja şi sânt ei înşişi 
mediumi sau „înduhovniciţi", la ceilalţi care încă nu le posedă, atmosfera 
„harismatică" similară cu cea spiritistă, în care se induce treptat starea de 
excitare psihică cu ajutorul de imne religioase, bătăi din palme şi 
incantări-rugăciuni, la început în surdină, ca la sfârşit să crească în 
intensitate, până la paroxism. 

13 Darurile mediumistice apar în toate religiile necreştine: clarviziunea, 
hipnoza, vindecările „miraculoase", dar mai ales proorociri sau mesaje 
din starea de inconştienţă. 

să-şi pună mâinile pe creştetul ei spre a o boteza în Duhul şi 
întru vorbirea în limbi. In clipa aceea a căzut la pământ 
inconştientă. Când şi-a mai revenit, era pe jos şi gura i se 
deschidea şi închidea automat, fără să poată scoate nici un 
sunet. Era înspăimântată. In jurul ei stătea în picioare un 
grup de adepţi ai evanghelistului care exclamau: „O, soră, ce 
minunat ai vorbit în limbi! Acum îl ai cu adevărat în tine pe 
Duhul Sfânt." Victima acestui aşa-zis botez s-a vindecat 
până la urmă şi nu s-a mai dus niciodată la astfel de 
întruniri. Când a venit la mine pentru sfat, încă mai suferea 
de pe urma acestui «botez spiritual». 14 

Dacă fenomenul „renaşterii spirituale" este aşa de 
diferit de trăirile Sfinţilor Apostoli descrise în Sfânta 
Scriptură, înseamnă că manifestările „supranaturale" ale 
grupărilor protestante harismatice sânt produse sub călăuzirea 
unui alt fel de duh, identificat de Biserica Ortodoxă ca fiind 
cel al Satanei. Să urmărim o altă mărturie: 

Un creştin ortodox din California spune despre întâlnirea pe 
care a avut-o cu un pastor „plin de duh", care împărtăşea 
aceeaşi „teologie" spirituală a „renaşterii harismatice" cu 
romano-catolici, protestanţi şi penticostali de frunte. A vorbit 
în limbi timp de cinci ore şi a folosit toate artificiile 
(psihologice, hipnotice, de punere a mâinilor) pentru a 
induce în cei prezenţi dorinţa de a primi „botezul duhului". 
A fost o scenă penibilă şi îngrozitoare. Când şi-a pus mâinile 
pe prietena noastră, ea a început să scoată nişte sunete 
guturale, să geamă, să plângă şi să ţipe. Misionarul era 
foarte încântat de toate acestea. Zicea că fata suferă pentru 
ceilalţi şi că se roagă pentru ei. Când şi-a „pus mâinile" pe 
capul meu am avut senzaţia unui rău palpabil, real. In 



14 Idem, p.228. 

limbile lui se amestecau totuşi si cuvintele: „Ai darul 
profeţiei, o simt. " Sau: „Deschide-ţi doar gura şi totul se va 
rosti de la sine. " Sau: „De ce blochezi duhul şi nu-l laşi să 
vorbească?" Cu mila şi cu ajutorul lui Dumnezeu mi-am 
ţinut gura închisă căci dacă aş fi vorbit, sigur altcineva 
[demonul, n.n.J s-ar fi auzit prin mine. 15 

O altă mărturie aparţine lui Glanda Waddell din 
Londra, membră în conducerea unei mişcării penticostale 
numită „Binecuvântarea de la Toronto": 

Spre disperarea mea, eram conştientă, dincolo de orice urmă 
de îndoială, că mâinile mi se mişcau necontrolat şi îmi venea 
să rag ca un leu. Am spus atunci: „Oh, Doamne, fă orice, 
dar Te rog nu mă face să urlu ca un leu". Dar acel strigăt a 
venit şi chiar m-am auzit răgând destul de tare, făcând un 
zgomot îngrozitor în timp ce mă tăvăleam pe jos făcând 
lucruri de nedescris, iar jumătate din mine se gândea „Nu 
poţi fi tu", în timp ce cealaltă jumătate ştia că eram eu. 16 

Cutremurător în toate aceste mărturii este faptul că 
„Duhului Sfânt" vine ca o posedare şi pune stăpânire peste 
sufletul şi mintea celor prezenţi, le anulează orice demnitate 
umană şi stare conştientă, le provoacă stări „ciudate" de 
golire interioară, furnicături, catalepsie, scuturături, 
electrizare, regresie temporară, euforie, dans sălbatec şi 
râs necontrolat, determinându-i chiar să imite 
comportamentele animale. 

Dacă luăm mărturiile de mai sus şi le comparăm cu cele 
ale religiilor orientale, vom vedea că stările extatice, râsul 



15 Ibidem, p.229. 

16 HTB în revista Focus, 9 octombrie 1994, p.12. Pentru mai multe detalii 
a se citi articolul lui Nick Needham intitulat The Toronto Blessing de la 
www, orthodoxinfo. corn 

isteric şi manifestările animale reprezintă o trăsătură 
comună. Vestitul guru hindus Swami Baba Muktananda 
(+1982) transmitea adepţilor aceleaşi „trăiri" numai 
atingându-i pe frunte: 

Manifestările cuprindeau râs sau plâns necontrolat, mugete, 
răgete, lătrături, şuierături de şarpe, scuturături etc. Unii 
adepţi deveneau muţi sau inconştienţi. Mulţi se simţeau 
cuprinşi de sentimente de bucurie, pace şi iubire. 17 

Ar fi naiv din partea noastră să credem că o persoană ce 
se pretinde creştină poate certifica prezenţa Duhului Sfânt 
prin aceleaşi neobişnuite experienţe sufleteşti ca cele din 
religiile orientale păgâne: 

Identificarea mea cu un leu devenea din ce în ce mai 
pregnantă. Răgeam aşa de tare încât vacile din apropiere 
rupeau sforile cu care erau legate şi alergau alandala, câinii 
lătrau înnebuniţi şi oamenii se îmbulzeau curioşi la coliba 
mea. Câteodată mă târâm în zig-zag pe pământ ca un şarpe, 
alteori săream ca o broască sau răgeam ca un tigru. Mintea 
mea era fermecată privind extraordinarele manifestări 
interioare ale zeiţei Chiti. 18 

Nicăieri în Scriptură, proorocii, apostolii sau ucenicii 
lor nu au început să râdă isteric sau să se comporte ca 
animalele. In a sa carte „Despre înşelare", ierarhul Ignatie 
Briancianinov, atrage cu mult discernământ atenţia asupra 
formelor spectaculoase pe care le poate lua înşelarea 
duhovnicească: 

Cunoscută sub numele de închipuire, se hrăneşte din 
inventarea unor simţiri false sau stări de har, care dau 



17 Joy Smith - mărturia unui fost discipol al lui Muktananda, în revista Focus 
nr.12, 1994/5 

18 Tal Brooke, Riders ofthe Cosmic Circuit, p. 45 

naştere la o concepte complet eronată asupra vieţii 
duhovniceşti. In acest mod se induc mereu stări pseudo- 
spirituale, iar cel înşelat are mereu senzaţia că se află în 
intimitatea lui Iisus şi că discută cu El, are mereu „revelaţii 
mistice", aude voci, simte bucurii... Din această „activitate" 
sângele primeşte o mişcare înşelătoare şi păcătoasă, care este 
luată drept bucurie plină de har, care îmbracă haina 
umilinţei, a pietăţii şi falsei înţelepciuni. 

Dincolo de aceste manifestări „creştine" ale prezenţelor 
demonice, falsitatea „vorbirii în limbi" este evidentă din 
frecventele neconcordanţe dintre prorociile pe aceeaşi temă. 
O persoană mai puţin credulă a făcut un test: a înregistrat pe 
bandă o prorocie şi a mers cu înregistrarea la alţi doi 
prooroci penticostali, cerându-le acestora să tălmăcească 
mesajul. Fiecare a produs o cu totul altă interpretare, ambele 
diferite de cea iniţială. 

Alteori, dacă proorocul care nu aparţine de adunarea în 
cauză aduce atingere prin proorocia lui politicii interne a 
acelei adunări, pastorul adunării declară fără echivoc că 
vorbirea a fost nu de la Dumnezeu, ci de la satana. De 
asemenea, unii se folosesc de aura de prooroci pentru a-şi 
rezolva răfuielile personale cu alţi membri din adunare. 
Asemenea fenomene sânt sesizate şi de unii dintre membri, 
însă în loc să vadă în aceasta dovada înşelătoriei, ei decid 
doar să se mute la o altă adunare. Scriptura învaţă că nici o 
minciună nu poate veni din adevăr 19 şi orice duh trebuie 
cercetat 20 , pentru a se vedea dacă nu vine de la cel rău. 



19 „ V-am scris vouă, nu pentru că nu ştiţi adevărul, ci pentru că îl ştiţi şi ştiţi că 
nici o minciună nu vine din adevăr." (I Ioan 2.21) 

20 „Iubiţilor, nu daţi crezare oricărui duh, ci cercaţi duhurile dacă sânt de la 
Dumnezeu, fiindcă mulţi prooroci mincinoşi au ieşit în lume." (I Ioan 4.1) 

O altă piatră de poticnire pentru toţi întemeietorii de 
secte este că „uită" să reformeze din Catolicism tocmai 
plata către organizaţie a zece la sută din veniturile lunare 
ale credincioşilor 21 . Convinşi că astfel obţin binecuvântarea 
lui Dumnezeu peste toate posesiunile lor, adepţii nu fac 
altceva decât să contribuie la dezvoltarea unor vaste imperii 
financiare şi la luxul şi opulenţa în care trăiesc „unşii lui 
Dumnezeu". Organizarea cultului penticostal are la bază 
sistemul centralizat, respectându-se autonomia adunărilor 
locale. Cultul are o conducere colectivă centrală, reprezentată 
de Consiliul bisericesc şi de Comitetul executiv, organe alese 
în cadrul Adunării generale elective, forul cel mai înalt de 
conducere a cultului, care se întruneşte o dată la 4 ani. 
Salariile pastorilor sânt fixate de comitetele congregaţiilor 
locale, pe baza veniturilor şi cheltuielilor. 

Marea majoritate a adunărilor penticostale din 
România fac parte din ramura „Biserica lui Dumnezeu" 
(Church of God). După anul 1989, în urma unor conflicte de 
culise, un anume pastor Ioan Ceuţă a fost exclus din cultul 
penticostal şi s-a afiliat împreună cu adunarea sa la 
„Adunările lui Dumnezeu" (Assemblies of God), ramură 
internaţională a penticostalilor care a pătruns astfel şi în 
România. 

Prin intermediul „Universităţii Biblice" pe care o 
conduce, Ioan Ceuţă produce pastori pentru a înmulţi 
numărul „Adunărilor lui Dumnezeu" din România, al căror 
şef suprem se declară el însuşi. X 



21 Dincolo de toate, „secta" este o afacere extrem de bănoasă pentru cei 
care o conduc. De aceea reformatorii au păstrat aici „tradiţia" catolică, 
schimbându-i doar denumirea: plata indulgenţelor cu cea azeciuielii. 

Dizidente Fundamentali ste 




caracteristică a cultului penticostal, întâlnită la 

toate grupările neoprotestante, este libertatea 

personală pe care o au adepţii în a interpreta 

textele biblice, altminteri punctul de plecare a 

tuturor dezbinărilor şi diversităţii sectare. 

In anul 1929, în cadrul Bisericii lui Dumnezeu Apostolice 
care funcţiona la Arad ca asociaţie religioasă sub conducerea 
lui Gheorghe Bradin, s-a constituit o nouă fracţiune 
penticostală cu numele de Creştinii botezaţi cu Duhul Sfânt. 
Mai apoi şi-au mutat sediul la Bucureşti sub conducerea lui 
Sodoy Alexandru (venit din Ungaria), Isbaşa Alexandru 
(Lugoj), Bodor Eugen şi Cojocaru, din Bucureşti. 

Nu după mult timp, din ramura de la Arad s-a desprins 
o nouă dizidentă penticostală intitulată Ucenicii Domnului 
Isus Hristos şi condusă de Ioan Popa din Sebiş (Arad) şi 
Ioanes Crişan. Din aceeaşi dorinţă de a-şi mări rapid 
rândurile, şi această grupare îşi mută repede sediul în 
Bucureşti, dar încep să se deosebească de precedenţii prin 
simplitatea în îmbrăcăminte, rugăciuni de noapte (ore de 
stăruinţă) şi „glosolalia". In cazul botezării nu au pretenţii în 
pregătirea candidatului, refuză înscrierea în registrele de 
evidenţă a membrilor, nu acceptă în anturajul lor pastori de 
la alte culte şi refuză orice relaţie cu Statul. 

Liderii grupărilor nou înfiinţate propagă un bigotism 
fanatic, îndemnând membrii la o susţinută propovăduire 
stradală sub îndemnul de răspândire a „adevărului şi a 
luminii", desfăşurând în acelaşi timp o susţinută activitate 
de „ocultare" faţă de conducerile comunităţilor din care s-au 
rupt. In general, acestor grupări s-au alăturat multe persoane 
labile sentimental, fanatici şi căutători de senzaţii „mistice". 

In cadrul Cultului penticostal au fost identificate mai 
multe grupări dizidente, unele cu reprezentanţi şi titluri, 
altele fără. 

Indiferent de titulatura ce o dau grupării din care fac 
parte, dizidenţii penticostali au puncte de doctrină şi practici 
de cult comune, cu un pronunţat caracter fanatic. Dizidenţii 
susţin că posedă botezul cu Duhul Sfânt şi cu foc, aşa cum 1- 
au avut apostolii în ziua Cincizecimii. 

Mulţi susţin că au darul vorbirii în limbi ca rezultat al 
pogorârii Duhului Sfânt. Momentul este marcat de căderea 
lor în transă ca urmare a unor posturi îndelungate şi invocări 
istovitoare, după care încep să bolborosească cuvinte fără nici 
un sens. 

Penticostalii dizidenţi practică pe scară largă 
proorocirea. Ei se deosebesc de cultul propriu-zis şi prin alte 

manifestări: sânt mai rigorişti, ţin posturi îndelungate 
pentru a se „pocăi" şi a trece curaţi în viaţa veşnică, nu admit 
frecventarea instituţiilor de cultură (teatrul, cinematograful, 
case de cultură) şi sânt împotriva folosirii mijloacelor 
moderne de informare (radio, televizor, presă) sub motivul că 
„adevărul vieţii este numai Biblia". Despre cultul penticostal 
oficial, dizidenţii afirmă că o dată cu recunoaşterea sa de 
către Stat, acesta a abdicat de la principiile evanghelice. 

Membrii grupărilor dizidente folosesc în genere o 
îmbrăcăminte tipică: bărbaţii nu poartă cravată, unii îşi lasă 
mustaţă şi împreună cu femeile din grup sânt obligaţi să 
poarte numai îmbrăcăminte de culoare închisă. Unii dintre 
ei nu apelează la serviciile medicale nici chiar în cazuri 
grave, susţinând că se vor vindeca numai prin rugăciune, 
întrunirile lor au loc fie în adunări programate în case de 
rugăciuni particulare, fie în familie. Pun mare accent pe 
atragerea tineretului, cu scopul de a-1 scoate de sub influenţa 
„preocupărilor lumeşti" şi a-1 îndrepta exclusiv pe calea 
studiului biblic. 

Dintre aceste grupări, amintim cele mai importante: 

1. Biserica Apostolică de ziua a 7-a sau „Penticostalii 
de ziua a şaptea". 

Gruparea a apărut în satul Valea Florilor din comuna 
Ploscos, judeţul Cluj. Fracţiunea porneşte de la premisa că în 
cadrul cultului nu se respectă unele practici şi sărbători 
prevăzute în Vechiul Testament şi nici nu se păstrează 
normele alimentare iudaice. Revenind de pe front după anul 
1950, unde a trecut prin mai multe încercări care i-au 
„întărit credinţa", Ioan Boer, iniţiatorul grupării, a luat 
legătura cu alte elemente dizidente din judeţele Cluj, 
Hunedoara, Maramureş, Suceava, Caraş-Severin, Arad etc, 

în vederea lărgirii grupării dizidente şi pentru întocmirea 
unor memorii în scopul obţinerii recunoaşterii lor drept cult. 

Cum însă gruparea respectivă nu avea nimic comun cu 
noţiunea de cult, nu s-a pus problema recunoaşterii acestor 
calităţi, aceştia neîntrunind nici una din condiţiile 
recunoaşterii oficiale: existenţa unei credinţe unitar- 
mărturisită în mod statornic şi public de un număr suficient 
de adepţi, cât şi exteriorizarea acestei credinţe printr-un 
ansamblu de practici constituite într-un ritual unitar şi 
stabil. 

După anul 1968, gruparea a încercat să se reîncadreze 
în cultul penticostal, cu condiţia ca membrilor ei să li se 
permită continuarea practicilor specifice. Ulterior au 
încercat să fuzioneze şi cu Adventiştii de ziua a şaptea, însă 
fără nici un succes. 

2. „Biserica lui Dumnezeu cea Apostolică botezată 
cu Duhul Sfânt" (Universaliştii). 

Mişcarea a apărut şi s-a dezvoltat în ultimii 15 ani. în 
prezent, numărul adepţilor a scăzut. Fondatorul mişcării este 
Victor Chirilă din Arad. 

Membrii grupării exclud orice formă de contact cu 
Statul, afirmând că fiecare grup are nevoie să-şi aleagă 
conducătorii şi pastorii în mod liber; consideră că în adunare 
poate predica orice persoană, indiferent de unde provine şi 
orice doctrină ar prezenta; declară că proorocirile, 
tămăduirile şi vedeniile trebuie să fie expuse liber şi de către 
orice credincios; botezurile să fie oficiate în ape curgătoare 
căci cele făcute în baptister nu sânt biblice; sumele de bani 
colectate de la credincioşi să fie folosite potrivit necesităţilor, 
fără nici un fel de evidenţă; cer ca membrii grupării să nu 
aibă nici un fel de educaţie laică, fiindu-le interzisă folosirea 

radioului, a televizorului, vizionarea spectacolelor de teatru 
şi cinema etc. 

Adepţii grupării „universaliste" îşi motivează ruptura 
de cultul penticostal prin aceea că botezurile făcute în 
numele Sfintei Treimi nu au nici o valoare, fiind admise 
numai cele săvârşite „în numele lui Iisus Hristos"; văd 
rânduielile din cultul penticostal ca nebiblice şi impuse de 
oameni; acuză conducerea cultului penticostal că „îi omoară" 
pe prooroci" (în sensul că nu permit proorocirea oricui şi 
oriunde); învinuiesc cu orice ocazie pastorii penticostali 
pentru că nu trăiesc o viaţă biblică şi că predicile lor au 
deviat de la adevărata credinţă. 

Universaliştii au avut succes folosindu-se de fanatismul 
unor adepţi penticostali şi de tendinţele multora de 
practicare a glosolaliei. 

3. Gruparea „Al XIH-lca Apostol" sau „Penticostalii 
negri". 

Gruparea a apărut în anii 1970 şi are aderenţi în 
judeţele Timiş, Arad, Bihor, Hunedoara, Caraş-Severin etc. 

Caracteristicile practicilor adepţilor acestei grupări sânt 
următoarele: intensificarea „vorbirii în limbi" şi producerea 
de proorociri susţinând că au „glasul Domnului"; sub 
influenţa Duhului Sfânt fiecare membru face noi 
„descoperiri" pentru ceilalţi; sânt adepţii învierii imediate a 
acelora care mor dintre ei; sânt în permanenţă în aşteptarea 
„unei mari lucrări" din partea Domnului, care le va arăta că 
membrii grupării sânt „poporul ales"; refuză căsătoria, iar 
celor deja căsătoriţi li se interzic relaţiile trupeşti; afirmă că 
posedă pe Duhul Sfânt şi-1 pot da tuturor prin atingere; 
membrii grupului au renunţat la prenume şi se numesc între 
ei după denumirea apostolilor: fratele Petru, fratele Pavel, 
fratele Ioan etc; atât bărbaţii cât şi femeile poartă 

îmbrăcăminte de culoare închisă - de preferinţă neagră. 
Bărbaţii poartă mustaţă şi barbă, afirmând că sânt aleşii 
Duhului şi că mustaţa „este descoperită de Dumnezeu". 

Sânt cei mai înverşunaţi critici ai grupări penticostale 
oficiale. 

4. „Creştinii liberi", „Misiunea populară liberă" şi 
„Penticostalii treji" 

In cadrul cultului penticostal se manifestă şi alte 
curente dizidente care, pe plan local, au luat diferite 
denumiri, cu diverşi aderenţi în diverse oraşe transilvane. Ca 
specific, fracţiunile insistă pentru necesitatea celui de-al 
doilea botez pentru toţi credincioşii; unii admit ca fiinţă 
supremă doar pe Dumnezeu şi neagă Treimea, deci 
dumnezeirea lui Iisus Hristos şi a Duhului Sfânt; alţii 
propagă ideea unirii tuturor credincioşilor creştini într-o 
singură adunare pentru a căpăta forţă şi trăire. 

Indiferent de ce denumire ar purta, grupările religioase 
dizidente, care mai aparţin sau sânt rupte total din cultul 
penticostal, toate dovedesc următoarele trăsături comune: au 
tendinţa de a intensifica viaţa religioasă prin introducerea 
unor practici fanatice şi bolnăvicioase, caracterizate prin 
posturi şi rugăciuni îndelungate, extinderea „glosolaliei" şi a 
proorocirilor sub pretinsa inspiraţie a Duhului Sfânt; 
fracţiunile se sustrag datoriilor către Stat şi acuză conducerea 
oficială a cultului de „trădare" a adevăratei credinţe; 
conducătorii tuturor grupărilor dizidente cer aderenţilor să 
nu folosească mijloace culturale ale lumii, care sânt satanice, 
indiferent de forma sub care li s-ar prezenta; preferă să 
trăiască izolaţi refuzând orice contact, mai ales cu ateii. X 

Ispitele Penticostalilor 




puneam mai sus că structura organizatorică a 
grupării penticostale este una centralizată, în care 
nişte consilii şi comitete conduse de un preşedinte 
hotărăsc în numele celorlalţi credincioşi. Insă 
atunci când cu înverşunare acuză Ortodoxia de „clericalism", 
neînţelegându-se deloc sinodalitatea apostolică arătată în 
Scriptură, penticostalii trec sub tăcere propriile structuri şi 
titulaturi copiate direct din orânduirile lumeşti 22 , tipul de 



22 Deşi mai mulţi indivizi printre care şi Rivis Pavel Tipei se prezintă cu 
emfază drept „Preşedinte al Cultului Penticostal din România", statutul 
Cultului prevede doar funcţia administrativă de reprezentare juridică şi 
civilă de „preşedinte al Comitetului executiv". 

organizare centralizată înşelând cu totul idealul „guvernării 
eclesiale" pe care grupările protestante l-au îmbrăţişat 
crezându-1 desăvârşit. 

în întărirea celor de mai sus vine şi Scrisoarea Deschisă 
semnată de 39 de pastori penticostali şi trimisă la sfârşitul 
anului 2007 conducerii grupării, în care se prezintă patru 
crize evidente cu care se confruntă penticostalismul în 
România, respectiv: criza morală şi spirituală, criza 
instituţională, criza de identitate şi criza relaţională. 
Singurul răspuns din partea CEPEX-ul cultului, compus din 
R.P. Tipei, Moise Lucaci, Ioan Moldovan si Mocan Romu, a 
fost înfiinţarea unei comisii care sa-i „investigheze" pe cei 39 
de pastori semnatari. 

Invocând „democratic" neîntrunirea părerii majorităţii, 
cei din conducere au arătat a nu fi interesaţi de deconspirarea 
foştilor colaboratori ai Securităţii din rândurile slujitorilor 
penticostali, deşi s-a cerut anterior înfiinţarea unei Comisii de 
Cercetare a Dosarelor, nici să se revizuiască statutul care să 
urmărească descentralizarea, limitarea numărului de 
mandate şi interzicerea cumulului de funcţii, nici să se 
uniformizeze Mărturisirea de Credinţă, nici să se dea măcar 
explicaţiile de rigoare în cazurile de deturnare de fonduri şi 
violenţele fizice şi verbale în care au fost acuzaţi penal 
pastori penticostali de seamă din Maramureş şi Caraş- 
Severin. 

Cât de credibilă mai poate fi atunci o grupare 
religioasă 23 care este acuzată de proprii membri că „tolerează 
la nivel înalt fariseismul, luxul, opulenţa, manipularea, cămătăria, 
discursurile şi acţiunile electorale îmbibate de ipocrizie si 
populism" 24 dar care „oficial" promite adepţilor săi mântuirea 
sufletului? 



23 Neoficial în jur de 500.000 de adepţi, după spusele d-lui Moise Lucaci. 
24 http:lpenticostalul.files.wordpress.coml2008l02lscrisoare-deschisa.doc 

Răspunsul la această întrebare ar fi o hrană prea tare 
pentru cei care văd Cultul penticostal drept organul divin de 
conducere a Bisericii lui Hristos. 

In dorinţa negrăită a creşterii cu orice preţ a 
mulţimilor de adepţi, chemarea penticostală se deteriorează 
din ce în ce mai mult, ajungând până acolo încât să 
deformeze conştient mesajul biblic în favoarea noilor 
„trenduri" ale lumii, doctrina ajungând în întregime 
subordonată practicii. 

Trecând peste aberantele „metode de evanghelizare" 
importate de peste ocean, ca rock creştin sau hip-hop creştin, 
unde Hristos este chemat în ritmurile „înălţătoare" de tobe 
şi chitară electronică de către mulţimile care urlă şi tremură 
în stare de transă 25 , iată cum înţeleg şi predică liderii 
penticostali mesajul Celui care a fost cel mai sărac om al 
tuturor timpurilor, Care s-a născut în iesle şi Care nu avea 
unde să-şi plece capul: 

„Isus vrea să conduci ultimul tip de 4x4, să trăieşti într-o 
casă elegantă, să ai un telefon mobil ultramodern şi să te îmbraci 
de la cei mai în vogă designeri. " 

Acesta este noul mesaj al „bibliei prosperităţii" lansat 
la o predică de duminică, în Soweto, de pastorii Adunării 
Penticostale din Brazilia - UCKG - Universal Church of the 
Kingdom ofGod, cu adepţi în Africa. 26 Credem că acest gen de 
„predică" este reprezentativă pentru întreg protestantismul, 



25 Dacă ziceţi că luaţi doar stilul muzical şi puneţi versuri creştine, cum 
se face că acest lucru nu aduce nici o schimbare în gândirea şi înfăţişarea 
tinerilor, aceştia păstrând aceiaşi blugi rupţi, plete, lanţuri, tatuaje şi 
poartă aceleaşi însemne cabalistice? înşelarea este mai mare, căci practic 
înlocuiţi un idol cu un altul părut creştin. 

26 http://www.ortodoxie-ecumenism.com/2007/06/12/predica-la-penticostali-sa - 
conduci-un-4x4-si-sa-ai-ultimul-model-de-mobil, sursa - Realitatea TV 
http:llwww.realitatea.net/68011_Predica-in-Africa-de-Sud- Sa-conduci-un - 
4x4-si-sa-ai-ultimul-model-de-mobil-.html, preluare Reuters . 

pentru toţi care citesc aceeaşi biblie dar o înţeleg fiecare în 
mod diferit. 

învăţăturile Sfinţilor Părinţi şi rânduielile după care se 
călăuzeşte Biserica ortodoxă sânt în gândirea protestantă 
echivalentul păgânismului, fiind văzute ca vătămătoare 
inovaţii omeneşti, ca o piatră de gâtul celui care caută 
„relaţia personală cu Hristos". 

Lepădând necondiţionat cei aproape două mii de ani 
presăraţi cu sânge de mucenici, învăţături de mărturisitori şi 
minuni de sfinţi, protestantismul începe cu greu să-şi dea 
seama că nu a făcut altceva decât să înlocuiască o autentică 
moştenire creştină cu un nou set de reguli adaptate în 
special nevoilor moderne. 

Vedem cel mai bine acest lucru în hotărârile liderilor 
penticostali de a reglementa şi aplica în adunările locale 
„norme biblice de conduită morală şi spirituală", chiar privind 
aspectele practice ale vieţii comunitare precum 
îmbrăcămintea, aranjarea părului, purtarea podoabelor 
(verigheta este considerată de mulţi „podoabă"), muzica, 
manifestările artistice etc. 

Nevoia introducerii de „coduri morale", caută zadarnic 
să stabilizeze „canonic" principiile centrifuge pe care s-a 
întemeiat, practic, protestantismul: toţi cei ce cred au 
dreptate, dar mai ales au libertatea de a-şi manifesta credinţa, 
fiecare în felul său. 

Prinşi în cercul vicios al reformei perpetue, protestanţii, 
de orice culoare ar fi, niciodată nu vor ajunge, nici măcar în 
interiorul propriei secte, la o unitate, la o împreună-gândire 
privind mărturisirea de credinţă sau formele exterioare de 
cult. întotdeauna vor fi câţiva „înnoitori" care să dorească o 
credinţă „mai biblică", „mai adevărată", opusă celei 
„decăzute" a celor „învechiţi". X 

Învăţătură Comparată. 

Îndreptar de Mărturisire 

Ortodoxă 27 

Despre Botez şi darurile Sfântului Duh 



enticostalii susţin că există două botezuri 
distincte: botezul cu apă şi botezul cu Duhul 
Sfânt. De aceea cred şi învaţă că nu toţi creştinii 
au Duhul Sfânt, chiar dacă au fost botezaţi cu apă, 
,demonstrând" aceasta prin faptul că cine a primit Duh 




27 Acest capitol are la bază cartea lui P. Panaghiotidi, Rătăcirea 
penticostalilor, Ed. Orthodoxos Kypseli, 1993. 

Sfânt a primit şi daruri speciale, îndeosebi darul grăirii în 
limbi. 

Penticostalii aduc ca argument un fapt petrecut în 
Samaria. 

Diaconul Filip coboară în Samaria şi propovăduieşte 
cuvântul lui Dumnezeu. Mulţi samarineni cred şi se botează. 
Faptul acesta îl cunoaşte Biserica Ierusalimului şi trimite pe 
Apostolii Petru şi Ioan, care, după ce s-au coborât acolo, s-au 
rugat, şi toţi credincioşii care fuseseră botezaţi în numele lui 
Iisus au primit îndată Duhul Sfânt. 

Acest fapt îl invocă penticostalii pentru a ne arăta că 
unul este botezul cu apă şi altul cu Duhul Sfânt. Dar să 
vedem cum relatează acest fapt cartea Faptele Apostolilor: 
„Iar apostolii din Ierusalim, auzind că Samaria a primit cuvântul 
lui Dumnezeu, au trimis la ei pe Petru si pe Ioan; care, coborând, 
s-au rugat pentru ei, ca să primească Duhul Sfânt. Căci nu se 
pogorâse încă peste nici unul din ei, ci erau numai botezaţi în 
numele Domnului Iisus. " Fapte 8 ' 14 " 16 

Insă aici avem un caz particular. Cel care-i catehizase şi 
botezase pe samarineni era Filip, unul din cei şapte diaconi; 
ca diacon, Filip avea puterea de a boteza, însă nu avea darul 
transmiterii Duhului Sfânt, precum aveau apostolii. De aceea 
Biserica Ierusalimului a trimis mai apoi pe Apostolii Petru şi 
Ioan, ca să împărtăşească Duhul Sfânt celor care fuseseră 
botezaţi doar formal. Acest citat este mai degrabă împotriva 
inovaţiilor penticostale, aducând mărturie şi despre treptele 
sacerdotale (diacon, preot, episcop) prezente de la început în 
Biserica primară şi păstrate până astăzi prin harul 
hirotoniilor doar în Biserica cea Ortodoxă. 

Un alt temei pe care îl invocă penticostalii este o 
întâmplare petrecută în Efes. 

Mulţi efeseni fuseseră botezaţi, dar nu primiseră Duhul 
Sfânt. Faptul acesta s-a petrecut cu Apolo în Efes: „Şi, pe 

cândApolo era în Corint, Pavel, după ce a străbătut părţile de sus, 
a venit la Efes. Şi, găsind câţiva ucenici, a zis către ei: Oare aţi 
primit Duhul Sfânt când aţi crezut? Iar ei au zis către el: Dar nici 
n-am auzit că este Duh Sfânt. Şi el i-a întrebat: Dar în ce v-aţi 
botezat? Ei au răspuns: în botezul lui Ioan. Iar Pavel a zis: Ioan 
a botezat cu botezul pocăinţei, spunând poporului să creadă în Cel 
ce avea să vină după el, adică în Iisus Hristos. Şi, auzind ei, s-au 
botezat în numele Domnului Iisus. Şi, punându-si Pavel mâinile 
peste ei, Duhul Sfânt a venit peste ei si vorbeau în limbi si 
prooroceau."^ 191 ' 6 

La fel ca mai sus, acest fapt este împotriva 
argumentelor penticostale, deoarece acei efeseni pe care îi 
întâlnise Apostolul Pavel nu erau nici măcar botezaţi. 
Botezul pe care îl primiseră nu era cel creştinesc, ci era 
botezul pocăinţei lui Ioan. Numai după ce au fost botezaţi 
de Apostol în numele lui Iisus, îndată au primit Duhul 
Sfânt. De aceea nu există separat botez în apă şi botez în 
Duhul Sfânt. Pasajul evanghelic confirmă de fapt Predania 
Bisericii, aceea că nici mirenii, nici măcar diaconii, ci numai 
Apostolii sau urmaşii Apostolilor, episcopii si preoţii, au 
continuitatea harului Cincizecimii prin care pot dărui 
credincioşilor Taina Sfântului Botez. 

De unde au atunci Penticostalii harul Cincizecimii, 
căci le lipsesc cu desăvârşire 2000 de ani de continuitate 
apostolică, acel dar al Harului transmis doar prin punerea 
mâinilor Apostolilor pe capul episcopilor, doar prin Biserica 
Ortodoxă? Mărturisesc o „cincizecime după Cincizecime", o 
„pogorâre a Duhului" particulară sau personală? Atunci şi 
botezul lor este unul diferit, fără nici o legătură cu harul 
Duhului Sfânt dăruit doar prin mâinile Apostolilor. 

Sfânta Scriptură învaţă că există un singur botez „în 
apă şi în Duh" atunci când Domnul Hristos, vorbind lui 
Nicodim despre naşterea cea de sus a omului, zice: 

„Amin, amin zic ţie: dacă cineva nu se va naşte din apă si 
din Duh, nu poate intra în împărăţia lui Dumnezeu". Şi, arătând 
ceea ce urmează din aceasta, adaugă: „Cel născut din trup, trup 
este si cel născut din Duhul, duh este. " Ioan 3 5 " 6 

Aici, Domnul învaţă pe Nicodim că omul, de la 
început, când se botează, primeşte pe Duhul Sfânt. Nu există 
două botezuri deosebite: unul cu apă şi unul cu Duhul Sfânt. 

Sfântul Apostol Pavel, scriind către Corinteni, zice: 

„Pentru că într-un Duh ne-am botezat noi toţi, ca să fim un 
singur trup, fie iudei, fie elini, fie robi, fie liberi, si toţi la un Duh 
ne-am adăpat" l Cor 1213 Aici, Apostolul Pavel accentuează că 
toţi corintenii erau botezaţi cu apă şi cu Duh. 

Mai mult, ce rost mai are atunci botezul dacă nu ne 
uneşte cu Duhul, precum Apostolul Pavel arată că omul nu 
poate primi înfierea şi numele de creştin fără Duhul Sfânt: 

„Pentru că n-aţi primit iarăşi un duh al robiei, spre temere, 
ci aţi primit Duhul înfierii, prin care strigăm: Avva, Părinte!" Rom 
8 15 „Şi, pentru că sânteţifii, a trimis Dumnezeu pe Duhul Fiului 
Său în inimile voastre, care strigă: Avva, Părinte!" Ga1, 4 ' 6 

Cuvântul lui Dumnezeu arată hotărât că cine nu are 
pe Duhul Sfânt nu aparţine lui Hristos, după mărturisirea 
Sfinţilor Apostoli Petru şi Ioan: 

„Dar voi nu sânteţi în carne, ci în Duh, dacă Duhul lui 
Dumnezeu locuieşte în voi. Iar dacă cineva nu are Duhul lui 
Hristos, acela nu este al Lui. " Rom 8 9 

„Cel ce păzeşte poruncile Lui, rămâne în Dumnezeu şi 
Dumnezeu în el; şi prin aceasta cunoaştem că El rămâne în noi, 
din Duhul pe care ni L-a dat. " * Ioan 324 

„Din aceasta cunoaştem că rămânem în El şi El întru noi, 
fiindcă ne-a dat din Duhul Său. " l Ioan4 - 13 

Vorbirea în limbi în Biserica primară 

Să vedem cum ni se înfăţişează vorbirea în limbi în 
Biserica primară. Cuvântul lui Dumnezeu ne arată 
următoarele arătări publice de grăire în limbi, venite de la 
Duhul Sfânt. 

Prima manifestare o găsim la Apostoli. 

„Şi când a sosit ziua Cincizecimii, erau toţi adunaţi în 
acelaşi loc. Şi din cer, fără de veste, s-a făcut un vuiet ca de suflare 
de vânt ce vine repede, şi a umplut toată casa unde şedeau ei. Şi l-i 
s-au arătat împărţite limbi ca de foc şi au şezut pe fiecare dintre ei. 
Şi s-au umplut toţi de Duhul Sfânt şi au început să vorbească în 
alte limbi, precum le dădea lor Duhul a grăi" Fapte2 - 1 " 4 

Observăm câteva diferenţe majore dintre vorbirea în 
limbi la Apostoli şi glosolalia penticostală: Apostolii nu au 
căzut în transă, în stare de inconştienţă, nu aveau tălmaci sau 
tâlcuitori la cuvintele lor, nu au început să tremure, să râdă 
sau să danseze isteric, şi un lucru minunat, cei de faţă 
înţelegeau cuvântul - o dată rostit -, fiecare în a sa limbă. 

A doua manifestare o întâlnim în Cezareea, când 
Apostolul Petru a fost chemat de către sutaşul roman 
Corneliu să vorbească. Atunci a avut loc un fapt unic în 
istoria Bisericii. In timp ce Petru vorbea către păgâni, 
deodată S-a pogorât Duhul Sfânt peste cei ce ascultau, fără să 
fi fost botezaţi şi fără ca Petru să-şi fi pus mâna peste ei, 
dându-le darul grăirii în limbi: 

„Şi, pe când Petru vorbea aceste cuvinte, Duhul Sfânt a 
căzut peste toţi care ascultau cuvântul. Iar credincioşii tăiaţi 
împrejur, care veniseră cu Petru, au rămas uimiţi, pentru că darul 
Duhului Sfânt s-a revărsat şi peste neamuri. Căci îi auzeau pe ei 
vorbind în limbi şi slăvind pe Dumnezeu. " Fapte 10 - 4446 

împlinirea perioadei de cincizeci de zile de la Pastile 
iudaic era sărbătoarea prin care era celebrat legământul 

dintre Dumnezeu şi Israel (Lev 23.15-21; Deut 16.9-11) şi 
înnoirea legământului (II Par 15.10-13). Şi pentru aceasta, 
iudeii (şi mai ales cei care se încreştinaseră) socoteau că atât 
Mesia, cât şi plinirea Duhului Sfânt, aparţin exclusiv 
„neamului ales": „Iar credincioşii tăiaţi împrejur, care veniseră 
cu Petru, au rămas uimiţi, pentru că darul Duhului Sfânt s-a 
revărsat si peste neamuri. " Fapte 10,45 

însuşi Mântuitorul Hristos a arătat că mântuirea nu 
este un privilegiu al iudeilor, iar Creştinismul nu este o 
lucrare a sângelui iudaic ci a harului lui Dumnezeu la care 
vor fi chemate toate neamurile: „Oare Dumnezeu este numai al 
iudeilor? Nu şi al păgânilor? Da, şi al păgânilor" Rom 3 29 , zice 
Apostolul Pavel. Şi Apostolul Petru în ziua Cincizecimii a zis 
către mulţimea iudeilor: „Căci vouă vă este dată făgăduinţa şi 
copiilor voştri şi tuturor celor de departe, pe oricâţi îi va chema 
Domnul Dumnezeul nostru" Fapte 2 ' 39 

Aşadar, această minune s-a făcut din pricina 
învârtoşării iudeilor, iar Scriptura ne arată că cei care 
primiseră darul limbilor au fost imediat botezaţi de către 
Apostol: „Poate, oare, cineva să oprească apa, ca să nu fie 
botezaţi aceştia care au primit Duhul Sfânt ca şi noi? Şi a poruncit 
ca aceştia să fie botezaţi în numele lui Iisus Hristos. Atunci l-au 
rugat pe Petru să rămână la ei câteva zile. " Fapte 10 - 47 - 48 

A treia manifestare o întâlnim în Efes 

„Pavel, după ce a străbătut părţile de sus, a venit în Efes. Şi 
găsind câţiva ucenici, a zis către ei: Primit-aţi voi Duhul Sfânt 
când aţi crezut? Iar ei au zis către el: Dar nici n-am auzit dacă 
este Duh Sfânt. Şi el a zis: Deci în ce v-aţi botezat? Ei au zis: In 
botezul lui Ioan. Iar Pavel a zis: Ioan a botezat cu botezul 
pocăinţei, spunând poporului să creadă în Cel ce avea să vină 
după el, adică în Iisus Hristos. Şi auzind ei, s-au botezat în 
numele Domnului Iisus. Şi punându-şi Pavel mâinile peste ei, 

Duhul Sfânt a venit asupra lor şi vorbeau în limbi şi prooroceau. 
Şi erau toţi ca la doisprezece bărbaţi. " Fapte 19J ~ 7 

Din nou, Scriptura ne arată validitatea botezului 
săvârşită doar prin mâna Apostolului, contrazicând astfel 
învăţătura privind cele două botezuri diferite, ba mai mult, 
arată că cei doisprezece bărbaţi au căpătat pe lângă vorbirea 
în limbi şi darul proorociei, harismă mult mai uşor de 
verificat, însă de care penticostalii se feresc să vorbească de 
vreme ce nu o pot dovedi în timpul aşa-zisei „pogorâri ale 
duhului" 

Penticostalii susţin că dovada primirii Duhului Sfânt 
este grăirea în limbi. Insă nicăieri în Noul Testament nu se 
spune că toţi credincioşii vorbeau în limbi. Dimpotrivă, 
avem mărturii din cuvântul lui Dumnezeu că nu toţi 
primeau darul grăirii în limbi. Scrie Apostolul Pavel: „Oare 
toţi vorbesc în limbi?" ICor 123 ° 

Când au crezut cei trei mii, în ziua Cincizecimii, se 
spune că nu au primit darul grăirii în limbi (Fapte 2.38). De 
asemenea, mai târziu, când iarăşi mulţimile au venit la 
credinţă, Scriptura arată că acestea nu au primit darul grăirii 
în limbi (Fapte 4.4). 

Dacă ar fi sinceri în credinţă, penticostalii ar trebui să 
se lepede de învăţătura lor atunci când nici Lidia (Fapte 
16.5), nici temnicerul din Filipi (Fapte 16.33), şi nici când 
Apostolul Pavel scriind despre Crispus, mai marele 
sinagogii: „Dar Crispus, mai marele sinagogii, a crezut în 
Domnul împreună cu toată casa sa; şi mulţi dintre Corinteni, 
auzind, credeau şi se botezau" Fapte 18 8 nu primesc darul vorbirii 
în limbi în urma botezului. 

Grăirea în limbi este pentru cei necredincioşi. 

Penticostalii grăiesc în limbi în toate adunările lor. Insă 

Apostolul Pavel spune că darul grăirii în limbi este dat ca 
semn pentru cei necredincioşi: „Fraţilor, nu fiţi copii la minte. 
Fiţi copii când este vorba de răutate. La minte însă fiţi desăvârşiţi. 
In Lege este scris: «Voi grăi acestui popor în alte limbi si prin 
buzele altora si nici aşa nu vor asculta de Mine, zice Domnul». 
Aşa că vorbirea în limbi este semn nu pentru cei credincioşi, ci 
pentru cei necredincioşi" ! ^ 14 - 20 " 22 

Grăirea în limbi, ca orice alt dar al Duhului Sfânt, nu 
se manifestă oriunde şi oricum, fără rost, ci spre 
adeverirea credinţei, nu spre cuvinte multe şi nedesluşite, 
ci spre liniştire, pace şi orânduială, spre învăţarea 
mulţimilor şi nu spre zarvă, tulburare şi ieşire din minţi, 
nici ca revelaţie personală, îngâmfare sau „probă" de 
credinţă. Scrie Apostolul Pavel: 

„Mulţumesc Dumnezeului meu că vorbesc în limbi mai mult 
decât voi toţi; dar, în Biserică, vreau să grăiesc cinci cuvinte cu 
mintea mea, ca să învăţ şi pe alţii, decât zeci de mii de cuvinte 
într-o limbă străină." l Cor 141819 „Deci, dacă s-ar aduna Biserica 
toată laolaltă şi toţi ar vorbi în limbi şi ar intra neştiutori sau 
necredincioşi, nu vor zice oare că sânteţi nebuni?" ! ^ 14,23 

Un mare dar este proorocia 

Penticostalii se laudă cu vorbirile în limbi şi socotesc 
că cei ce nu grăiesc în limbi sânt lipsiţi de darul Sfântului 
Duh. Dar Apostolul Pavel susţine că cel mai mare dar al 
Sfântului Duh este proorocia: 

„Căutaţi dragostea. Râvniţi însă cele duhovniceşti, dar mai 
ales ca să proorociţi. Pentru că cel ce vorbeşte într-o limbă străină, 
nu vorbeşte oamenilor, ci lui Dumnezeu; şi nimeni nu-1 înţelege, 
fiindcă el în duh grăieşte taine. Cel ce prooroceşte vorbeşte 
oamenilor spre zidire, îndemn şi mângâiere. Cel ce grăieşte într-o 
limbă străină pe sine singur se zideşte, iar cel ce prooroceşte zideşte 
Biserica. Voiesc ca voi toţi să grăiţi în limbi, dar mai cu seamă să 

proorociţi. Cel ce prooroceşte e mai mare decât cel care grăieşte în 
limbi." ICor141 - 5 

„Iar dacă toţi ar prooroci şi ar intra vreun necredincios sau 
vreun neştiutor, el este dovedit de toţi, el este judecat de toţi; cele 
ascunse ale inimii lui se dau pe faţă şi astfel, căzând cu faţa la 
pământ, se va închina lui Dumnezeu... " ! ^ 14 - 2425 

Dacă vorbirile în limbi pot fi contrafăcute sau simulate, 
în schimb, proorocia mincinoasă poate fi uşor vădită prin 
neîmplinirea sa. Istoria protestantă este plină de false profeţii 
privind ziua sfârşitului lumii, profeţii mincinoşii fiind un 
semn văzut al înşelării diavoleşti, dar mai ales arată 
minciuna ideologiei „creştine" pe care aceste grupări 
religioase o cred şi o propovăduiesc. 

Vorbirea în limbi este cel din urmă dar 

In şirul darurilor Sfântului Duh, Apostolul Pavel pune 
grăirea în limbi în locul cel din urmă: 

„Şi fiecăruia se dă arătarea Duhului spre folos. Că unuia i 
se dă prin Duhul Sfânt cuvânt de înţelepciune, iar altuia, după 
acelaşi Duh, cuvântul cunoştinţei. Şi unuia i se dă întru acelaşi 
Duh credinţă, iar altuia darul vindecărilor întru acelaşi Duh; 
unuia faceri de minuni, iar altuia proorocie; unuia deosebirea 
duhurilor, iar altuia felurite limbi şi altuia tălmăcirea limbilor" l 
cor. 12.7-11 ^şj p e un ji j_ a p us j) umnezeu ţ n Biserică: întâi apostoli, 

al doilea prooroci, al treilea învăţători; apoi pe cei ce au darul de a 
face minuni, apoi darurile vindecărilor, ajutorările, cârmuirile, 
felurile limbilor." 1CaiA22 * 

Iubirea este cel mai mare dar 

Apostolul Pavel spune că iubirea este cel mai mare 
dintre toate darurile: 

„Râvniţi însă la darurile cele mai bune şi vă arăt încă o 
cale, care le întrece pe toate. De aş grăi în limbile oamenilor şi ale 

îngerilor, iar dragoste nu am, sânt aramă sunătoare si chimval 
răsunător" l Cor ' 131 „Iar acum rămân acestea trei: credinţa, 
nădejdea si dragostea. Iar cea mai mare dintre acestea este 
dragostea" l Cor 13 ' 13 „Intru aceasta vor cunoaşte toţi că sânteţi 
ucenicii Mei, dacă veţi avea dragoste unii faţă de alţii" Ioan 13,35 

Ceea ce mântuieşte pe om nu sânt darurile, ci dragostea 
întru Hristos, care este culmea virtuţilor. Oamenii fără de 
daruri se pot mântui, dar omul fără iubire şi credinţă 
dreaptă, nicidecum. însuşi Mântuitorul o zice: „Mulţi îmi 
vor zice în ziua aceea: Doamne, Doamne, oare nu în numele Tău 
am proorocit §i nu în numele Tău am scos draci şi nu în numele 
Tău multe minuni am făcut? Şi atunci voi mărturisi lor: 
Niciodată nu v-am cunoscut pe voi. Depărtaţi-vă de la Mine cei ce 
lucraţi fărădelegea" m ^ nn 

Nu vorbirea în limbi ne garantează mântuirea, ci 
păstrarea credinţei apostolice neschimbată. Şi Apostolul 
Pavel scrie: „Iar roadă Duhului este dragostea, bucuria, pacea, 
îndelungă-răbdarea, bunătatea, facerea de bine, credinţa" Gal 522 

Şi Apostolul Petru scrie: „Pentru aceasta puneţi şi din 
partea voastră toată sârguinţa şi adăugaţi la credinţa voastră: 
fapta bună, iar la fapta bună: cunoştinţa, la cunoştinţă: 
înfrânarea, la înfrânare: răbdarea, la răbdare: evlavia, la evlavie: 
iubirea frăţească, la iubirea frăţească: dragostea. Căci dacă aceste 
lucruri sânt în voi şi tot sporesc, ele nu vă vor lăsa nici trândavi, 
nici fără roade în cunoaşterea Domnului nostru Iisus Hristos" u 

Petru 1.5-8 

Altceva este primirea şi altceva plinătatea Duhului 
Sfânt. De multe ori se spune în Sfânta Scriptură că Sfinţii 
Apostoli - care mai înainte au primit Duhul Sfânt şi toate 
darurile - s-au umplut iarăşi de Duhul Sfânt. Penticostalii, 
răstălmăcind înţelesul plinirii Duhului Sfânt, susţin că 
aceasta însemnează botezul Duhului Sfânt. 

Ce spune cuvântul lui Dumnezeu: „Atunci Petru, plin 
fiind de Duhul Sfânt, le-a vorbit... " Fapte 4 8 

Oare aceasta însemnează că Petru în ceasul acela a fost 
botezat cu Duhul Sfânt? Nicidecum, ci atunci Duhul Sfânt i- 
a dat putere şi înţelepciune să vorbească cu hotărâre mai 
marilor poporului. 

Acelaşi lucru se spune şi despre Pavel: „Iar Saul, care se 
numeşte si Pavel, plin fiind de Duhul Sfânt, a privit ţintă la el si a 
zis..." F ^ eU9 

Şi aici, în ceasul acela Pavel nu a fost botezat cu Duhul 
Sfânt, ci Duhul Sfânt i-a dat putere să mustre pe Elimas 
vrăjitorul. 

Acelaşi lucru se spune şi despre ucenici: „Iar ucenicii s- 
au umplut de bucurie şi de Duhul Sfânt" Fapte 13,22 Tot aşa, Pavel 
porunceşte credincioşilor: „Şi nu vă îmbătaţi de vin, în care 
este pierzare, ci vă umpleţi de Duhul" Efes ' 518 

Toate acestea arată că nu există un botez după botez în 
Duhul Sfânt, ci că există o plinire în Duhul Sfânt, un urcuş 
anevoios (asceza) din treaptă în treaptă în drumul spre 
unirea cu Hristos. 

Răstălmăcirile penticostalilor 

Penticostalii răstălmăcesc multe locuri din Sfânta 
Scriptură, străduindu-se să arate că vorbirea în limbi este 
primul dar pe care Duhul Sfânt 1-a dat în Biserică şi pe care 
numai ei îl continuă acum. 

Aduc mărturie proorocia lui Ioil: „Iar în zilele din urmă, 
zice Domnul, voi turna din Duhul Meu peste tot trupul şi fiii 
voştri şi fiicele voastre vor prooroci şi cei mai tineri ai voştri vor 
vedea vedenii şi bătrânii voştri visuri vor visa. încă şi peste slugile 
Mele şi peste slujnicele Mele voi turna în zilele acelea din Duhul 
Meu şi vor prooroci" Fa P te21718 Această proorocie o menţionează 

penticostalii pentru a îndreptăţi harismele şi vorbirile în 
limbi. 

Aici trebuie să avem în vedere un amănunt esenţial. 
Proorocia lui Ioil vorbeşte despre zilele cele din urmă. 
Trebuie să avem în vedere că atunci când proorocii 
Vechiului Testament vorbeau despre zilele cele din urmă, se 
refereau cel mai adesea la zilele venirii lui Mesia. Multe 
locuri din Vechiul Testament, care vorbesc despre zilele din 
urmă, arată prima venire a Mântuitorului Hristos: Gen. 49.1, 
Isaia 2.2, Daniil 2.28 şi multe altele. 

Profeţia lui Ioil pe care o invocă penticostalii conţine 
două proorocii: una despre revărsarea Duhului Sfânt - care a 
avut loc în ziua Cincizecimii, şi alta care se referă la a doua 
venire a Domnului. De aceea, proorocia în continuare zice: 
„Soarele se va schimba în întuneric şi luna în sânge, înainte de a 
veni ziua Domnului cea mare şi strălucită" Fapte 22 ° 

Prima parte a proorociei lui Ioil s-a împlinit în ziua 
Cincizecimii. 

Mulţimilor care în ziua Cincizecimii se îndoiau de cele 
ce vedeau, Apostolul Petru le răspunde: „Aceştia nu sânt beţi, 
cum vi se pare vouă, căci este al treilea ceas din zi. Ci aceasta este 
ceea ce s-a spus prin proorocul Ioil: Şi în zilele cele din urmă, zice 
Domnul, voi turna din Duhul Meu... " Fa P te21516 

Apostolul Petru arată şi penticostalilor că ziua 
Cincizecimii a fost proorocită de proorocul Ioil şi că s-a 
împlinit în acele zile. Dar când o proorocie s-a împlinit, nu 
are cum să se mai repete. Să arătăm câteva proorocii care s-au 
împlinit şi nu se vor mai repeta a doua oară în viitor: 

1. Naşterea Domnului din Fecioară: „Iată, Fecioara va 
avea în pântece şi va naşte Fiu şi se va chema numele lui 
Emanuel" M ™ ih2i 

2. Patria lui Mesia: „Şi tu, Betleeme, pământul lui Iuda, 
nu eşti nicidecum cel mai mic între căpeteniile lui Iuda, căci din 

tine va ieşi Conducătorul, care va paşte pe poporul Meu Israil" 

Matei 2.6 

3. Omorârea pruncilor din Betleem: „Glas în Rama s-a 
auzit, plângere şi tânguire multă: Rahila îşi plânge copiii şi nu 
voieşte să se mângâie pentru că nu sânt" Matei 218 Şi această 
proorocie s-a împlinit şi nu se va mai repeta. 

4. Ioan înaintemergătorul: „El este acela despre care a 
zis proorocul Isaia: Glasul celui ce strigă în pustie: pregătiţi calea 
Domnului, drepte faceţi cărările Lui" Matei 33 

5. Intrarea Domnului în Ierusalim: „Spuneţi fiicei 
Sionului: Iată, împăratul tău vine la tine blând şi şezândpe asină, 
pe mânz,fiul celei de subjug" Matei 2L5 

Toate aceste proorocii s-au împlinit în zilele lui Mesia 
şi nu se mai pot repeta în viitor. Aşa şi cu proorocia lui Ioil, 
despre revărsarea Duhului Sfânt în ziua Cincizecimii - s-a 
împlinit o singură dată, precum am văzut, în zilele Sfinţilor 
Apostoli. Fără nici un temei, penticostalii invocă o altă 
cincizecime, particulară şi personală, pentru a susţine vorbirea 
lor în limbi. 

Un alt text pe care îl răstălmăcesc penticostalii se află la 
Sfântul Evanghelist Marcu: 

„Iar celor ce vor crede, le vor urma aceste semne: în numele 
Meu draci vor izgoni, în limbi noi vor grăi, şerpi vor lua în mâini 
şi chiar de vor bea ceva dătător de moarte, nu-i va vătăma, peste 
bolnavi îşi vor pune mâinile şi se vor face sănătoşi" Marcu 161718 
Aici, Domnul pomeneşte cinci semne pe care le vor face 
credincioşii, între care şi vorbirea în limbi. 

De ce dar, penticostalii se opresc numai la semnul 
grăirii în limbi şi nu le pot împlini şi pe celelalte? Oare 
„duhul sfânt" penticostal lucrează numai unidirecţional? 
Sau poate penticostalii susţin că pot face minuni, tămădui şi 
izgoni draci! Dacă într-adevăr au darurile Duhului, să 
meargă în mijlocul îndrăciţilor, a nebunilor, a orbilor şi 

paraliticilor. Să meargă să-i vindece în public, măcar pe unul 
din aceştia, cum au făcut Apostolii. Au ocazia să adeverească 
prin faptă ceea ce susţin cu vorbe. 

Un alt loc pe care îl răstălmăcesc penticostalii este la 
Sfântul Apostol Pavel: „Nimeni nu poate să zică: Domn este 
Iisus, decât în Duhul Sfânt" 1 Cor 123 înţelegând că, de vreme ce 
cheamă numele Domnului, potrivit cu cuvântul Apostolului, 
acest lucru arată că au pe Duhul Sfânt. 

Aici, apostolul Pavel nu arată simpla chemare a 
numelui Domnului, ci recunoaşterea că Hristos este Domn şi 
Dumnezeu al Sfintei Treimi. Iar această înţelegere se face prin 
descoperirea Duhului Sfânt în inima care mărturiseşte drept 
cuvântul adevărului. Până şi new-agerii aşteaptă un „hristos", 
până şi Antihrist va fi numit „hristos", până şi păgânii cred 
într-un „domn". Important nu este că pomeneşti cuvântul 
„hristos", ci ce fel de Hristos mărturiseşti. Este Cel 
adevărat, propovăduit de Apostoli, mărturisit de mucenici 
şi împărtăşit de Biserică? 

De aceea Hristos adevereşte că vor fi mulţi care vor 
folosi numele Lui, ca să înşele pe cei mulţi: „De ce îmi ziceţi 
Doamne, Doamne, şi nu faceţi ceea ce zic?" Luca 6M „Doamne, 
Doamne, deschide-ne nouă! Şi El, răspunzând, vă va zice vouă: 
Nu vă ştiu de unde sânteţi. " Luca 13,25 

Vorbirea în limbi a penticostalilor conţine cuvinte 
străine, care nu alcătuiesc o vorbire coerentă şi precisă. Oare 
în felul acesta vorbeau Apostolii în ziua Cincizecimii? Să 
vedem în cartea Faptele Apostolilor: 

„Şi, iscându-se vuietul acela, s-a adunat mulţimea şi s-a 
tulburat, căci fiecare îi auzea pe ei vorbind în limba sa" Fapte 26 
Minunat era că toţi auzeau cuvântul rostit o singură dată însă 
îl înţelegeau fiecare după limba sa. Şi adaugă: "Şi erau uimiţi 
toţi şi se minunau zicând: Iată, nu sânt aceştia care vorbesc toţi 

galileeni? Şi cum auzim noi fiecare limba noastră în care ne-am 
născut?" Fapte2 ™ 

Să nu uităm că în acea zi erau adunaţi la Ierusalim şi 
oameni din diaspora iudaică, veniţi la Ierusalim pentru 
sărbătoarea Cincizecimii, emigranţi care-şi pierduseră limba 
maternă şi o vorbeau pe aceea a ţării în care trăiau, cărora li 
se adăugau prozeliţii, adică păgânii convertiţi la iudaism. 
Dacă toţi ar fi vorbit limba evreiască, nu ar fi fost nici o 
minune şi nu era nici un motiv ca Duhul Sfânt să facă 
Apostolii să vorbească în limbile neamurilor. 

Dar la penticostali se întâmplă un lucru ciudat, deşi 
vorbesc cuvine neînţelese, totuşi nu se adresează celor 
străini, ci celor de aceeaşi limbă. Şi se pune firesc 
întrebarea: De ce penticostalii români vorbesc cuvinte 
neînţelese celorlalţi penticostalii români, astfel încât să poată 
fi înţeleşi doar prin „translator"? Nu cumva scopul este 
stimularea emoţională, impresionarea şi înşelarea 
auditorilor? 

Şi mai important este faptul că atunci când vestiţi 
pastori „harismatici" vin din America sau Europa şi vorbesc 
în adunările din România, au nevoie de tălmăcire. Şi nici 
unul din ei, niciodată, nu a vorbit româneşte 28 , chiar dacă era 
harismatic şi avea darul grăirii în limbi. De asemenea, 
misionarii penticostali trimişi în ţări străine învaţă mai întâi 
în şcoli ca să vorbească limba neamului la care vor merge. 

Au vorbit oare Apostolii cu tălmaci în ziua 
Cincizecimii? Ar fi fost curată înşelătorie şi decepţie! 

Vorbirea în limbi nu este îngăduită femeilor. In 

adunările penticostalilor femeile au întâietate la grăirea în 
limbi. Dar cuvântul lui Dumnezeu este mult mai categoric în 



; Fără să o fi învăţat dinainte. 

această privinţă, atunci când zice: „Ca în toate Bisericile 
sfinţilor, femeile voastre să tacă în biserică, căci lor nu le este 
îngăduit să vorbească ci să se supună, precum zice si Legea, căci 
este ruşinos ca femeile să vorbească în biserică" ICor ' 14 - 3435 

Şi, în timp ce în adunările penticostalilor femeile au 
capul acoperit, gura şi limba lor nu se supun cuvântului lui 
Dumnezeu. Acoperământul capului este semn de supunere şi 
de tăcere, şi nu de neorânduială şi exaltare în Biserică. 

Scriptura învaţă să deosebim adevărul de minciună în 
vremea noastră: „Cât despre proorocii - se vor desfiinţa; darul 
limbilor va înceta; ştiinţa se va sfârşi" 1 Conntem 138 3 spre a nu 
confunda Cincizecimea cu noul Babei. 

Aşa-zisa „vorbire în limbi" este întâlnită nu numai în 
adunările penticostalilor, ci şi la mahomedani, indieni, 
spiritişti, mormoni, mediumi care aparţin diferitelor religii 
şi învăţături păgâne. Oare toate aceste „vorbiri" pot veni de 
la Duhul Sfânt, când cei care le practică aparţin unor 
credinţe potrivnice adevărului şi învăţăturilor creştine? 

Diavolul înşeală pe cei mulţi prin chipul faptei bune, 
prin părutele minuni dumnezeieşti. Şi Satana s-a folosit de 
grăirea în limbi când i-a amăgit pe Adam şi Eva, prin 
mijlocirea şarpelui. Şi diavolul se poate preface în apostol, în 
prooroc, în înger de lumină (II Cor. 11.14). De aceea Sfântul 
Apostol Ioan porunceşte: „Iubiţilor, nu credeţi oricărui duh, ci 
cercaţi duhurile dacă sânt de la Dumnezeu " * Ioan 4 1 

Până acum, „minunea" penticostală nu a uimit lumea şi 
nu a întors-o la creştinism. Dimpotrivă, grăirea în limbi este 
vehement contestată mai ales de celelalte grupări protestante, 
care o văd ca o formă de ocultism practicată de cei care 
râvnesc la dobândirea de „puteri paranormale" şi nu a 
credinţei smerite întru Hristos. 

Atâta timp cât gruparea penticostală este continuu 
fărâmiţată lăuntric în fracţiuni şi dizidente potrivnice, 
înseamnă că nici măcar ai lor nu au reuşit să se înţeleagă 
într-o limbă comună. 

Să ne depărtăm şi să nu „luăm aminte la duhurile cele 
înşelătoare şi la învăţăturile dracilor" ITim ' 4A ca să nu confundăm 
turnul Babei cu Biserica lui Hristos; căci glasul Duhului 
Sfânt este unul singur, rostit în Biserica cea una, cea care a 
păstrat de două mii de ani neschimbat Cuvântul lui 
Dumnezeu şi învăţătura apostolească. 

De ce grăirea în limbi s-a restrâns numai la Biserica 
Apostolică? 

Biserica primară avea de luptat cu doi mari duşmani; 
pe de o parte cu iudaismul, cu jertfele, cu templul, cu tăierea 
împrejur, pe de altă parte cu păgânismul, cu vrăjitoria şi 
sacrificiile sărbătorilor idolatre. Biserica, în faţa acestora, nu 
avea nimic altceva de adus decât propovăduirea Crucii şi a 
învierii. De aceea s-a făcut arătată prezenţa Duhului Sfânt cu 
darurile, cu semnele şi cu minunile dumnezeieşti, ca ochii 
cei întunecaţi să vadă puterea credinţei celei noi. 

Spune Sfântul Ioan Hrisostom că Dumnezeu a voit să 
întărească Biserica la început cu diferitele daruri ale 
Sfântului Duh, iar când Biserica s-a întărit, minunile pentru 
ochii cei necredincioşi au încetat. 

Istoria şi Predania Bisericii nu vorbesc despre vorbitori 
în limbi după perioada apostolică. Primul dar care a încetat a 
fost vorbirea în limbi. După ce apostolii au încreştinat 
neamurile, vorbirea în limbi a încetat, deoarece fiecare popor 
îşi mărturisea mai departe credinţa în propria limbă. 

Şi celelalte daruri, tămăduirile şi învierile din morţi au 
început să slăbească, nu pentru că încetase să lucreze Duhul 
Sfânt, ci nu mai era nevoie de semne. însuşi Domnul zice: 

„Fericiţi sânt cei ce nu au văzut şi au crezut" Ioan 20 29 Şi Apostolul 
Pavel scrie: „Fiindcă iudeii cer semne, iar păgânii caută 
înţelepciune, noi propovăduim pe Hristos răstignit" l ^ L22 

Până astăzi, Biserica împărtăşeşte mulţimi de daruri 
sufleteşti credincioşilor săi: înţelepciunea, cunoştinţa, 
dreapta credinţă, deosebirea duhurilor (vezi I Cor. 12), daruri 
care zidesc lăuntric şi nu exteriorizează spre impresionare 
înfierbântate manifestări sufleteşti. 



Alte rătăciri penticostale 

Ca unii ce sânt lipsiţi de succesiunea apostolică, 
penticostalii, ca toate celelalte grupări sectare (baptişti, 
adventişti, evanghelişti, iehovişti, mormoni), resping 
Predania Bisericii şi Sfintele Taine, nu cinstesc pe Maica 
Domnului şi sfinţii Bisericii. 

Răstălmăcirile intenţionate ale Scripturii 

întreaga ideologie protestantă este întemeiată în primul 
rând pe răstălmăcirile intenţionate ale Scripturii. Astfel, 
traducerea Cornilescu, biblia de referinţă a protestanţilor, 
conţine numeroase greşeli care aduc pierderea adâncimii şi 
adevărurilor înţelesurilor apostolice: 

- în primul rând, cea mai mare şi mai importantă eroare 
apare la traducerea cuvintelor Apostolului Pavel cu privire la 
mântuire. In timp ce în traducerea ortodoxă este folosit un 
timp gramatical continuu - creştinii se mântuiesc - în 
traducerea lui Cornilescu scrie creştinii „sânt mântuiţi", în 
spiritul învăţăturii protestante că mântuirea este încheiată, 
că are o dată calendaristică precisă în viaţa credinciosului şi 
că este sigură. Originalul grecesc cuprinde un timp 

gramatical asemănător prezentului continuu din limba 
engleză - creştinii se mântuiesc în cadrul unui proces 
duhovnicesc prin care vieţile lor sânt transformate (vezi şi 
alergarea către ţintă). Această traducere eronată folosită de 
Cornilescu conduce în mod inevitabil la o contradicţie cu 
cuvintele Apostolului Pavel, care spune că nu este mântuit şi 
că aleargă încă după cunună. 

- o altă schimbare a textului este traducerea selectivă a 
cuvântului care apare în Noul Testament cu referire la 
Predanie. Citim în traducerea lui Cornilescu: „Aşadar, 
fraţilor, rămâneţi tari şi ţineţi învăţăturile pe care le-aţi primit fie 
prin viu grai, fie prin epistola noastră." n Tesalomcem 215 Cuvântul 
tradus aici „învăţăturile" este cuvântul grecesc paradosis, 
acelaşi cuvânt care apare şi în textul din Matei 15.2,3, unde 
Iisus îi ceartă pe iudei pentru că respectă mai mult nişte 
porunci omeneşti în dauna poruncilor lui Dumnezeu. 
Cornilescu, având anumite prejudecăţi împotriva Predaniei 
ortodoxe, a preferat să folosească un alt cuvânt. Ce spune de 
fapt textul din Tesaloniceni? Apostolul Pavel îi îndeamnă pe 
credincioşi să ţină predania şi rânduielile învăţate de la el, 
atât cea scrisă, cât şi cea orală. 

- La Evrei 7.24, în Biblia ortodoxă se poate citi: „Dar 
Iisus are o preoţie netrecătoare prin aceea că El rămâne în veac", 
pe când în traducerea Cornilescu scrie „Dar El, fiindcă 
rămâne în veac, are o preoţie, care nu poate trece de la unul la 
altul". Citatul este folosit de protestanţi pentru a justifica 
interpretările lor faţă de succesiunea apostolică. 

- textul ortodox „ruşinaţi cei care se închină chipurilor 
cioplite" devine în traducerea Cornilescu „ruşinaţi cei care se 
închină icoanei". In Apocalipsă, „chipul fiarei" devine pentru 
Cornilescu „icoana fiarei" . 

- în Biblia ortodoxă, Iisus Hristos este menţionat şi ca 
„ultimul Adam", conform I Cor 15.45. Cornilescu traduce 

eronat şi foloseşte „al doilea Adam" pentru Iisus, şi nu 
Ultimul, cum indică termenul eschatos. 

Traducerea lui Cornilescu prin simplificarea şi 
modernizarea exprimării s-au făcut pentru a justifica o 
doctrină, în dauna adevărului dumnezeiesc. 29 

Sfânta Predanie 

Sectele protestante tăgăduiesc Sfânta Predanie spunând 
că numai scriptura (Sola Scriptura) este de folos mântuirii şi 
orice cuvânt de învăţătură în afara bibliei este de la oameni, 
deci supus falsităţii. Pornind de la această idee, sectarii 
confundă următoarele pasaje scripturistice ca vorbind despre 
Predanie: „Iar El, răspunzând, le-a zis: De ce şi voi călcaţi 
porunca lui Dumnezeu pentru datina voastră?" Iar apoi: „...şi aţi 
desfiinţat cuvântul lui Dumnezeu pentru datina voastră. 
Făţarnicilor, bine a proorocit despre voi Isaia, când a zis: 
„Poporul acesta ... zadarnic Mă cinstesc ei, învăţând învăţături ce 
sânt porunci ale oamenilor" Mam 1SJ ' 69; Marcu 7J3 Luat. aminte să nu 
vă fure minţile cineva cu filozofia şi cu deşartă înşelăciune din 
datina omenească, după înţelesurile cele slabe ale lumii şi nu după 
Hristos" Colosen,Z8 

Sfinţii Evanghelişti Matei şi Marcu neagă mai sus 
strâmbele învăţături lumeşti despre credinţă şi nu Predania 
Apostolică, cea dreaptă a Bisericii. Cuvântul scris are tăria 
cuvintelor rostite de sfinţii din vechime, atunci când 
mărturisesc acelaşi adevăr. Acesta este „cugetul Bisericii", 
„adunarea Sfinţilor", gândirea sobornicească în problemele 
fundamentale ale credinţei. Adevărul de credinţă nu sade în 
gura unuia, ci în ceea ce „au grăit Proorocii, au învăţat 
Apostolii, a încuviinţat Biserica, au învăţat Dascălii, precum a 



29 Pentru mai multe amănunte vezi www.odaia.go.ro 

primit lumea, precum a luminat Harul, precum a descoperit 
Adevărul, precum a pierit minciuna, precum a arătat 
înţelepciunea, precum a biruit Hristos, căci aceasta este Credinţa 
Apostolilor, aceasta este Credinţa Părinţilor, aceasta este Credinţa 
Ortodocşilor, aceasta este Credinţa care a întemeiat Lumea!" (Din 
Sinodiconul Ortodoxiei) 

Scriptura spune: „Staţi neclintiţi si ţineţi pre daniile pe care 
le-aţi învăţat, fie prin cuvânt, fie prin epistola noastră." n Tes 215 
Evanghelia, mai întâi, a fost propovăduită verbal, ca tradiţie 
şi apoi în scris. Tradiţia premerge cuvântului scris: „Vă aduc 
aminte, fraţilor, Evanghelia pe care v-am binevestit-o, pe care aţi 
primit-o si întru care staţi. " l ^ 15,1 

Despre care Evanghelie vorbeşte Pavel, de vreme ce 
cunoaştem din istoria Bisericii, că până în vremea aceea nu 
fusese încă scrisă Evanghelia? Şi totuşi, Pavel zice că o 
propovăduise Corintenilor şi aceştia o primiseră. Se vede că 
mai întâi fusese Predania, cea pe care o resping Penticostalii. 

Fără de Predanie nu se explică unitatea şi unicitatea 
Noului Testament. Lipsa Predaniei apostolice transformă 
unitatea Bisericii în pluritate doctrinară, de aceea fiecare 
sectă a fost nevoită să-şi inventeze propria scriptură pentru a- 
şi justifica noile înnoiri. 

De ce mulţimea sectară, care a căpătat din Biserica 
Ortodoxă Scriptura, mărturiseşte totuşi o cu totul altă 
credinţă decât cea Ortodoxă? Tocmai din pierderea 
dreptarului Predaniei, care uneşte cugetul drept- 
credinciosului cu cugetul Bisericii şi nu lasă loc învăţăturilor 
eretice să zămislească grupări eretice după. „revelaţii creştine" 
personale. Aşa au ajuns astăzi protestanţii să trăiască într-o 
tradiţie proprie nelegitimă, deoarece au respins-o pe cea 
adevărată. Sectarii, de fapt, nu combat ideea de Predanie, 
căci au şi ei „dogmele" şi „rânduielile" lor, ci doresc să o 

înlocuiască pe cea autentică, de două mii de ani, cu o alta 
„veche" de trei sute de ani. 

Fără de Predanie, cine ne garantează că Noul 
Testament are 27 şi nu 20 sau 30 de cărţi? Ştim din istoria 
Bisericii că împreună cu scrierile inspirate de Sfântul Duh, 
circulau şi scrieri apocrife, precum evanghelia lui Nicodim, 
apocalipsa Apostolului Pavel, evanghelia lui Toma şi multe 
altele. De unde cunoaştem autorul evangheliilor după Matei 
şi după Marcu, de vreme ce în cuprinsul lor nu se vorbeşte 
despre scriitorul lor? Autenticitatea şi canonul Scripturii 
ortodoxe o adevereşte neschimbata Predanie, ţinută de două 
mii de ani de Biserica Ortodoxă. 

Sfânta Scriptură este Sfânta Predanie scrisă, pentru 
aceea adevărata Scriptură nu exclude Sfânta Predanie şi nici 
adevărata Predanie nu contrazice Sfânta Scriptură, 
amândouă având acelaşi rost şi împlinind aceeaşi lucrare a 
Bisericii: de a povăţui către mântuire sufletul creştinesc. 

Penticostalii, ca toţi protestanţii, resping Tainele 
Bisericii. 

Despre taina Botezului, Hristos zice: „Drept aceea, 
mergând, învăţaţi toate neamurile, botezându-le în numele Tatălui 
şi al Fiului şi al Sfântului Duh. " Mat ' 2819 

Pentru protestanţi, botezul nu este reînnoirea omului 
după chipul şi asemănarea lui Dumnezeu, intrarea, 
sălăşluirea şi întipărirea nestricăcioasă a chipului lui Hristos 
în inimă, ci o simplă manifestare de apartenenţă la sectă. 

In Biserica primară, numai Apostolii erau cei care 
săvârşeau botezul şi numai Apostolii au transmis harul 
Duhului Sfânt ucenicilor şi Bisericii prin punerea mâinilor. 
Din această pricină, lipsindu-le peste 1500 de ani de 
apostoleasca rânduială, de continuitate apostolică, 

penticostalii dimpreună cu tot protestantismul, nu au 
botezul valid 30 . 

Taina Sfintei Euharistii 

Penticostalii şi toate adunările protestante nu mai au 
taina Sfintei împărtăşanii, ci un ritual simbolic de aducere 
aminte a Cinei de taină. 

Nu cred în prefacerea pâinii şi a vinului în Trupul şi 
Sângele lui Hristos, de aceea au preschimbat cuvintele 
Mântuitorului: „Luaţi, mâncaţi, acesta este Trupul Meu... Beţi 
din acesta toţi, căci acesta este Sângele Meu, al legii celei noi..." 
Matei 26.27-28^ î n i ocu i nc i „acesta este" cu „acesta simbolizează" şi 
învaţă că pâinea şi vinul, Trupul şi Sângele, sânt doar nişte 
simboluri. 

Insă Hristos condiţionează însăşi mântuirea sufletului 
de Taina împărtăşirii: „Amin, amin zic vouă, dacă nu veţi 
mânca Trupul Fiului Omului si nu veţi bea Sângele Lui nu veţi 
avea viaţă întru voi. Cel ce mănâncă Trupul Meu si bea Sângele 
Meu are viaţă veşnică. " Ioan 6 ' 53 " 54 

Domnul vorbeşte precis despre Trup şi despre Sânge. 
Şi pentru ca să nu existe nici cea mai mică îndoială sau 
răstălmăcire în cuvinte, adaugă: „Căci Trupul Meu este 
adevărată mâncare si Sângele Meu adevărată băutură" Ioan 6 ' 56 

Şi Apostolul Pavel, vorbind despre Taina 
dumnezeieştii Euharistii, zice: „Astfel, oricine va mânca pâinea 
aceasta sau va bea paharul Domnului cu nevrednicie, va fi 
vinovat faţă de Trupul si de Sângele Domnului. Că cel ce 
mănâncă şi bea cu nevrednicie, osândă îşi mănâncă şi bea, 
nesocotind Trupul Domnului. " l ^ u ,27 ~ 29 



30 De aceea primirea tuturor protestanţilor în Biserica Ortodoxă se face 
prin mărturisirea scrisă şi verbală a Crezului apostolic şi săvârşirea 
întregii rânduieli a botezului ortodox. 

Singurul şi adevăratul Iisus Hristos Cel întrupat este 
„marea taină a bunei credinţe" 1 Timotei 316 ce se împărtăşeşte 
drept-credincioşilor în singura şi adevărata Biserică, adică 
lăcaşul unde prin Sfântul Botez ne îmbrăcăm în Domnul 
Hristos, iar prin Sfânta Euharistie primim pe Domnul 
Hristos întreg, pentru a noastră mântuire: 

„Judecaţi voi ce vă spun. Paharul binecuvântării, pe care-l 
binecuvântăm, nu este, oare, împărtăşirea cu sângele lui Hristos? 
Pâinea pe care o frângem nu este, oare, împărtăşirea cu trupul lui 
Hristos? Că o pâine, un trup, sântem cei mulţi; căci toţi din 
aceeaşi pâine ne împărtăşim." ! Conntem 1016 „Aceasta să o faceţi 
întru pomenirea Mea" Luca 222 ° 

Adevărata Biserică, cea a Apostolilor, este cea care-L 
dăruieşte pe Hristos celor dreptcredincioşi întreg, viu, 
desăvârşit şi adevărat. Biserica mincinoasă este cea care 
oferă, ca în Protestantism, simboluri sau substituiri ale lui 
Hristos. 

Penticostalii şi toţi evangheliştii invocă locul de la Ioan 
(6.63) unde Domnul zice: „Duhul este dătător de viaţă, trupul 
nu foloseşte la nimic; cuvintele pe care Eu vi le grăiesc, sânt duh şi 
viaţă" şi susţin că aceste cuvinte arată că Euharistia este un 
simbol. Este teribilă strâmbarea pe care o fac cuvintelor 
Mântuitorului! Tocmai pentru că Hristos vorbea efectiv 
despre Trupul şi Sângele Său ca Hrana lumii, şi nu simbolic, 
iudeii şi mulţi dintre ucenici s-au smintit şi au plecat de la 
Dânsul. 

Cuvintele Domnului sânt ale Duhului Sfânt şi numai 
cei care au Duhul pot să le înţeleagă. Omul trupesc însă nu 
poate să le primească şi nici pricepe. De aceea Hristos se 
adresează apoi ucenicilor Săi, cei care vor ridica Biserica în 
jurul Sfintei împărtăşanii: „Nu vreţi şi voi să vă duceţi?" Ioan 667 
Atunci Apostolul Petru răspunde în numele tuturor 
credincioşilor Bisericii împărtăşiţi de două mii de ani cu 

Hristos cel viu: „Doamne, la cine ne vom duce? Tu ai cuvintele 
vieţii celei veşnice" Ioan 6 ' 68 

Mărturii ale Sfinţilor Părinţi 

Sfântul Ignatie, care a murit la anul 107, scrie în 
Epistola către Smirneni, cap. 7: „Ereticii se opresc de la 
Euharistie pentru că nu cred că Euharistia este Trupul 
Mântuitorului, Care a pătimit pentru mântuirea noastră" 

Sfântul Chirii al Ierusalimului, care s-a născut la anul 
312, zice în Cateheza 22: „Ceea ce se vede pâine nu este pâine 
chiar dacă o simţi la gust, ci Trupul lui Hristos: şi ceea ce se vede 
vin nu este vin, chiar dacă are gustul acestuia, ci este Sângele lui 
Hristos". 

Marele Vasile (+379), în Sfânta Liturghie zice: „...peste 
aceste daruri de faţă şi le binecuvântează şi le arată: pâinea 
aceasta însuşi cinstitul Trup al Domnului şi Dumnezeului şi 
Mântuitorului nostru Iisus Hristos; iar ce este în potirul acesta 
cinstitul Sânge al Domnului şi Dumnezeului şi Mântuitorului 
nostru Iisus Hristos". 

Penticostalii, ca toţi protestanţii, au desfiinţat Taina 
Spovedaniei. 

Taina Sfintei Spovedanii a fost instituită atunci când 
Hristos s-a arătat ucenicilor Săi după înviere şi le-a zis: 
„Luaţi Duh Sfânt, cărora veţi ierta păcatele vor fi iertate şi cărora 
le veţi ţine, ţinute vor fi. " Ioan 20 ' 23 

Textul acesta arată harul pe care 1-a dat Hristos 
apostolilor, iar aceştia, prin punerea mâinilor, episcopilor 
Bisericii, de a ierta păcatele celor care se mărturisesc cu 
credinţă. Şi Apostolul Ioan scrie: „Dacă mărturisim păcatele 
noastre, El este credincios şi drept, ca să ne ierte păcatele şi să ne 
curăţească pe noi de toată nedreptatea." ! Ioan 19 Şi în cartea 
Faptele Apostolilor citim că mulţi dintre cei care credeau, se 

mărturiseau la Apostoli: „Şi mulţi dintre cei ce crezuseră veneau 
ca să se mărturisească şi să-şi spună faptele lor. " Fapte 1918 

Astfel, Taina Sfintei Spovedanii este parte nedespărţită 
de pocăinţa omului. De altfel, însuşi Ioan Botezătorul nu 
boteza pe cineva dacă mai întâi nu-şi mărturisea păcatele: 
„Atunci a ieşit la el Ierusalimul şi toată Iudeea şi toată 
împrejurimea Iordanului şi erau botezaţi de către el în Iordan, 
mărturisindu-şi păcatele lor. " Matei 3 ' 5 

Şi penticostalii se amăgesc spunând că-şi mărturisesc 
păcatele. Insă Hristos dă clar Apostolilor, şi urmaşilor 
acestora, darul dezlegării păcatelor în urma mărturisirii. De 
aceea toţi (îşi) pot mărturisi păcatele, însă doar cei care au 
harul apostolic pot şi dezlega păcatele. A despărţi 
mărturisirea de dezlegarea păcatelor înseamnă a nimici 
rânduiala lăsată de Hristos. 

O altă taină pe care o resping penticostalii este 
Taina Preoţiei. 

Ei susţin că vechea preoţie a încetat şi că acum nu mai 
există preoţi, jertfe şi daruri ca în Vechiul Testament. Mai 
susţin că acum există preoţia generală, pe care o au toţi 
creştinii: „Şi ne-a făcut pe noi împărăţie, preoţi ai lui Dumnezeu 
şi Tatăl Său" ApocL6 

Este adevărat că preoţia Legii Vechi a încetat, deoarece 
atât templul, cât şi jertfele au încetat. Toate acestea erau 
umbră a celor viitoare, precum spune Apostolul Pavel. Dar 
prima preoţie, cea „după rânduiala lui Aaron", a fost înlocuită 
de preoţia lui Hristos, cea „după rânduiala lui Melchisedec": 
„ Tu eşti Preot în veac, după rânduiala lui Melchisedec. " Evrei 6 17 

Şi jertfa cu miel a fost înlocuită de unica jertfă a 
Golgotei, care se continuă neîncetat cu Taina Sfintei 
Euharistii. însuşi Domnul zice: „Aceasta să o faceţi întru 
pomenirea Mea. " Luca 222 ° Dar şi Apostolul Pavel zice: „Astfel, 

oricine va mânca pâinea aceasta sau va bea paharul Domnului cu 
nevrednicie, va fi vinovat faţă de Trupul si de Sângele 
Domnului." ICor 1127 Scrie iarăşi Apostolul Pavel: „Avem altar, 
de la care nu au dreptul să mănânce cei ce slujesc cortului." Evr 13 10 
Pavel vorbeşte despre preoţia cea nouă, despre un nou 
jertfelnic şi despre o nouă jertfă, de care nu au dreptul să se 
împărtăşească cei care rămân în Legea veche. 

Dar de ce ereticii resping vehement preoţia? Pentru că 
s-a rupt de succesiunea apostolică, de continuitatea punerii 
mâinilor apostolilor şi transmiterea darului Duhului Sfânt - 
Luther desfiinţând preoţia harică şi instituind în loc 
rânduiala pastorilor mireni. 

Domnul a zis ucenicilor Săi: „Iată, Eu sânt cu voi în 
toate zilele până la sfârşitul veacurilor." Mat 2820 Aici Hristos 
mărturiseşte ortodox, căci adevereşte prezenţa Sa în 
Euharistie, în nestricăciunea Bisericii şi continuitatea 
prezenţei Sale lucrătoare în harul preoţiei. 

Darul preoţiei 

Să vedem ce ne spune Scriptura: „Nu fi nepăsător faţă de 
harul care este întru tine, care ţi s-a dat prin proorocie, cu punerea 
mâinilor mai marilor preoţilor" l Tim 414 „Nu-ţi pune mâinile 
degrab pe nimeni, nici nu te face părtaş la păcatele altora. " ! Tim 5 22 
„Din această pricină îţi amintesc să aprinzi şi mai mult din nou 
harul, care este întru tine prin punerea mâinilor mele" n Tim L6 

„Pentru aceasta te-am lăsat în Creta, ca să îndreptezi cele ce 
mai lipsesc şi să aşezi preoţi prin cetăţi, precum ţi-am rânduit" Tlt 
15 „Şi, hirotonindu-le preoţi în fiecare biserică, rugându-se cu 
postiri, i-au încredinţat pe ei Domnului în Care crezuseră" Fapte 1423 

După cuvintele de mai sus, nebiblici sânt protestanţii, 
deoarece „presbiterii" sau pastorii lor primesc această 
denumire şi întâietate în adunare în urma terminării unei 
facultăţi sau a unor studii biblice, nicidecum prin primirea 

Harului Duhului Sfânt în urma punerii mâinilor urmaşilor 
apostolilor, după cum învaţă Scriptura. 

Treptele Preoţiei 

Potrivit cu mărturiile Sfintei Scripturi şi ale Predaniei 
Bisericii, treptele preoţiei sânt trei: diaconul, preotul şi 
episcopul: „Diaconii, de asemenea, trebuie să fie cucernici, nu 
vorbind în două feluri, nu dedaţi la vin mult, neagonisitori de 
câştig urât" l Tim 38 „Preoţii care îsi ţin bine dregătoria, să se 
învrednicească de îndoită cinste, mai ales cei care se ostenesc cu 
cuvântul si cu învăţătura" l Tim ' 517 „Căci se cuvine ca episcopul să 
fie fără prihană, ca un iconom al lui Dumnezeu, neîngâmfat, nu 
grabnic la mânie, nu dat la băutură, paşnic, nepoftitor de câştig 
urât" Ti " 1J 

Iată că preoţia şi cele trei trepte ale sale există încă de 
pe vremea apostolilor. Denumirile de iconom, arhimandrit, 
protosinghel sânt titluri administrative şi nu trepte ierarhice. 

Penticostalii şi toţi ereticii susţin că în Noul Testament 
nu există preoţie, deoarece a fost desfiinţată şi înlocuită cu 
preoţia lui Hristos, care este veşnică şi netransmisibilă. 

Mai răstălmăcesc următoarele locuri: „Drept aceea, 
având Arhiereu mare, Care a străbătut cerurile, pe Iisus, Fiul lui 
Dumnezeu, să ţinem cu tărie mărturisirea" Evr 4 14 ,?Aşa si Hristos, 
nu S-a preaslăvit pe Sine însuşi, ca să se facă Arhiereu, ci Cel ce a 
grăit către El: Fiul Meu eşti Tu, Eu astăzi Te-am născut; si în alt 
loc zice: Tu eşti Preot în veac, după rânduiala lui Melchisedec" 
Evr. 55 - 6 w £ McrM d e căpetenie din cele spuse este că avem astfel de 
Arhiereu, Care a şezut de-a dreapta tronului slavei în ceruri" Evrei 
81 „Juratu-S-a Domnul si nu se va căi: Tu eşti Preot în veac după 
rânduiala lui Melchisedec" Evr ' 6 ' 21 

Aceste citate arată trecerea vechii preoţii şi înlocuirea 
cu preoţia cea nouă, a cărei întâistătător este Arhiereul 
Hristos. Insă arhiereu fără Biserică, fără preoţi şi fără jertfă 

nu există - şi aici Cartea Apocalipsei ne arată întocmai 
chipul Bisericii Ortodoxe atunci când pomeneşte de sfeşnice 
(lumânări), cântări de slavă, îngenunchieri şi tămâieri în 
Liturghia cerească înaintea Tronului Celui Preaînalt. 

Hristos Domnul nu nimiceşte cele vechi ci le 
împlineşte. De aceea Hristos nu desfiinţează sâmbăta, ci o 
înlocuieşte cu sărbătoarea învierii, Duminica. Hristos nu 
reneagă Legea cea veche sau Vechiul Testament, ci îl 
încununează cu Noul Testament. Ruptura catapetesmei 
templului nu arată desfiinţarea templului ci trecerea la noua 
jertfă, la noua Biserică. Hristos nu a desfiinţat altarul, ci 
mielul Vechiului Testament a fost înlocuit cu singura şi 
unica jertfă nesângeroasă a noului Miel, a Mântuitorului 
Iisus Hristos. 

Despărţiţi de lucrarea harului apostolic, Penticostalii 
susţin că acum este în vigoare preoţia generală pe care o au 
toţi credincioşii, pentru care aduc aceste texte: „Şi voi înşivă, 
ca pietre vii, zidiţi-vă drept casă duhovnicească, preoţie sfântă, ca 
să aduceţi jertfe duhovniceşti, bine plăcute lui Dumnezeu, prin 
Iisus Hristos." î Petru 25 „Iar voi sânteţi seminţie aleasă, preoţie 
împărătească, neam sfânt, pentru ca să vestiţi în lume bunătăţile" ! 
Petru 2.9 ^ m _ a ^ cut p e no j { m părăţie, preoţi ai lui Dumnezeu si 
Tatăl Său" ApocL6 

Scriptura vorbeşte despre preoţia generală, fără însă a o 
desfiinţa pe cea harică. în pilda nunţii fiului de împărat 
(prefigurarea Sfintei Liturghii), Hristos spune: „Căci mulţi 
sânt chemaţi, dar puţini aleşi." Matei 2214 Preoţia generală, 
chemarea la a ne aduce pe sine ca jertfă, o au toţi creştinii 
botezaţi cu singurul botez apostolic şi care cred drept în 
Hristos 31 , însă preoţia harică, transmisă de Biserică numai 



31 Lepădaţi fiind de singurul Botez apostolic, depărtaţi de Crezul 
apostolic şi de rânduiala botezului apostolic - „ Un Domn, o credinţă, un 

prin punerea mâinilor Apostolilor, o au doar episcopii şi 
preoţii. 32 Preoţia generală a existat şi în Vechiul Testament, 
fără a se desfiinţa preoţia lui Moise şi Aaron: „îmi veţi fi 
împărăţie preoţească şi neam sfânt" Ieşire 19,6 

Cu adevărat, Biserica lui Hristos cea ortodoxă are harul 
preoţiei legitime, nu cea a Legii Vechi, după rânduiala lui 
Aaron, ci a celei noi, după rânduiala lui Melchisedec. 

Penticostalii şi toate ramurile protestante se leapădă 
de sfinţi şi de mărturisitorii credinţei şi neagă mijlocirea 
lor. 

La început, în Biserica primară, toţi cei botezaţi în 
Hristos, toţi creştinii erau numiţi sfinţi. Mai târziu, 
denumirea de sfânt s-a restrâns întâi la martiri, apoi la 
apostoli, prooroci, cuvioşi, mari învăţători: „Aduceţi-vă 
aminte de mai-marii voştri, care v-au grăit vouă cuvântul lui 
Dumnezeu; priviţi cu luare aminte cum şi-au încheiat viaţa şi le 
urmaţi credinţa" Evrei 13J 

Protestanţii cred că denumirea de sfânt atribuită unui 
om ştirbeşte sfinţenia lui Dumnezeu sau ridică omul la 
statutul de zeu. La fel ca şi în cazul icoanelor, ceea ce sectarii 
nu înţeleg este că ortodocşii nu cinstesc pe sfinţi ca pe 
Dumnezeu şi nu li se închină ca lui Dumnezeu. Cinstea 
adusă sfinţilor este o cinstire adusă harului Duhului Sfânt 
care se sălăşluieşte în aleşii lui Dumnezeu: „Cine vă primeşte 
pe voi, pe Mine Mă primeşte şi cine Mă primeşte pe Mine, 
primeşte pe Cel Care M-a trimis pe Mine" Matei 10 ' 40 



botez" - Protestanţii zadarnic invocă preoţia generală, căci sânt lipsiţi de 
aceasta în lipsa unui botez valid. 

32 Insă protestanţii - care susţin că toţi sânt preoţi - de ce numesc pastori 
anumiţi oameni, osebit îmbrăcaţi, care să boteze, să facă cina duminicală, 
slujba nunţii etc. De ce nu toţi sânt pastori, dacă toţi sânt „preoţi"? 

Scriptura numeşte pe sfinţi prieteni ai lui Dumnezeu: 
„Voi sânteţi prietenii Mei, dacă faceţi ceea ce vă poruncesc" Ioan 
i5.i4; iacov 2.23 ^ casnicii Lui: „Deci dar nu mai sânteţi străini şi 
locuitori vremelnici, ci sânteţi împreună cu sfinţii si casnici ai lui 
Dumnezeu" Efesem 219 , şi sânt numiţi judecători ai lumii: „Oare 
nu ştiţi că sfinţii vor judeca lumea?" 1 Conntem 62 ; şi în alt loc: 
„Adevărat zic vouă că voi cei care Mi-aţi urmat Mie, la naşterea 
din nou a lumii când Fiul Omului va şedea pe tronul slavei Sale, 
veţi şedea şi voi pe douăsprezece tronuri, judecând cele 
douăsprezece seminţii ale lui Israel" Matei 19,28 

Creştinul este omul care crede în viaţa de după moarte. 
Iar viaţa sfinţilor după moarte este tot în Biserică, 
dimpreună cu cea a îngerilor (Luca 20.36), ca şi dragostea lor 
pentru semeni: „Zic vouă, aşa se face bucurie îngerilor lui 
Dumnezeu pentru un păcătos care se pocăieşte" Luca 151 ° Sfinţii 
mijlocesc pentru noi la Dumnezeu pentru mântuirea noastră, 
iar Părintele ceresc primeşte rugăciunile lor: „Şi când a luat 
cartea, cele patru fiinţe şi cei douăzeci şi patru de bătrâni au căzut 
înaintea mielului, având fiecare alăută şi cupe de aur, pline cu 
tămâie, care sânt rugăciunile sfinţilor" A P° call P sa 58; S3A „Vă rugaţi 
unul pentru altul, ca să vă vindecaţi, că mult poate rugăciunea 
stăruitoare a dreptului" Iacov 516 

Cu puterea lui Dumnezeu, Apostolii Petru şi Pavel au 
săvârşit mari minuni, înviind pe unii dintre cei care 
muriseră. Sfântul Petru a pedepsit pe Anania şi Safira, 
pentru gânduri mincinoase (Fapte 5.2-11), a înviat pe Tavita 
(Fapte 9.40). Iar Sfântul Pavel a înviat pe Eutihie (Fapte 
20.9-11). 

Vechiul Testament ne arată pe cei drepţi cum mijlocesc 
la Dumnezeu, rugându-se pentru necazurile semenilor lor. 
Astfel, Avraam se roagă la Dumnezeu şi vindecă pe Abimelec 
şi soţia lui şi roabele lui (Facere 20.17-18). De asemenea şi 
drepţii şi profeţii adormiţi ai Vechiului Testament se roagă 

pentru semeni. Este cazul arhiereului Onia şi profetului 
Ieremia care se roagă pentru poporul lui Israel şi sfânta lor 
cetate, Ierusalim (II Macabei 15.14-15). 

Avraam mijloceşte pentru nepotul său Lot: „Şi 
apropiindu-se Avraam, a zis: "Pierde-vei oare pe cel drept ca pe 
cel păcătos?" Gen ' 18,23 Moise mijloceşte pentru poporul său: „Şi 
s-a rugat Moise înaintea Domnului Dumnezeu" Ieşire 32U „Iartă 
păcatele poporului acestuia" Numen 1419 „Şi s-a întors Moise la 
Domnul şi a zis: iartă-i, Doamne" Ieşire 3231 „Şi s-a rugat înaintea 
Domnului patruzeci de zile şi patruzeci de nopţi" Deuttronom 9 - 25 

Samuil mijloceşte pentru poporul său: „Nu înceta a 
striga pentru noi către Domnul Dumnezeul nostru" l Regl 7 8 „Şi eu 
nu voi înceta a mă ruga înaintea Domnului pentru voi" I Regi 1223 
Iov mijloceşte pentru prietenii săi: „Iar robul meu Iov să se 
roage pentru voi" Iov 42,8 

Sfinţii mijlocesc şi după moarte, căci datorită lui 
David se mântuieşte Solomon. „Insă nu voi face aceasta în 
zilele tale, pentru David, robul Meu" 3 Regi 1L1M2 Datorită lui 
David este salvat Ierusalimul: „Şi eu voi păzi cetatea aceasta ca 
să o izbăvesc pentru Mine şi pentru David, robul Meu" 4 Regi 19,34 

în aceste două împrejurări, David nu trăia, ci murise, 
şi totuşi, Dumnezeu îl arată vrednic mijlocitor pentru 
mântuirea lui Solomon şi a Ierusalimului. 

Iosua s-a prosternat în faţa îngerului Domnului (Iosua 
5.14-15); Ilie şi Elisei au fost veneraţi (III Regi 18.7; IV Regi 
4.37). De asemenea, Sfântul Pavel a fost cinstit de temnicerul 
din Filipi (Fapte 16.29). 

Penticostalii socotesc că rugăciunile adresate sfinţilor 
nu pot fi ascultate, pentru că numai Domnul Hristos are 
puterea de a mijloci pentru oameni la Dumnezeu: „Căci unul 
este Dumnezeu, unul este şi Mijlocitorul între Dumnezeu şi 
oameni: Omul Hristos Iisus" Y Timotei 25; Ioan 21; Romani ° 4 „Cine este 
Cel care osândeşte? Hristos, Cel care a murit şi mai ales Cel care a 

înviat, care este de-a dreapta lui Dumnezeu, care se §i roagă 
pentru noi. " 

Insă cele de mai sus se înţeleg prin cuvintele Sfântului 
Pavel: „Vă îndemn, deci, înainte de toate, să faceţi cereri, 
rugăciuni, mijlociri pentru toţi oamenii" ! Timotei 21 Ideea de 
mijlocire în Ortodoxie are legătură cu ideea de comuniune şi 
de unitate în credinţă. In Hristos, toţi creştinii 
dreptcredincioşi sânt fraţi, de aceea toată Biserica este 
datoare să mijlocească şi să se jertfească pentru toţi ai 
bisericii, urmând pilda singurului Mijlocitor. Hristos nu a 
făcut „exclusivă" ideea de jertfă sau de mijlocire, ci le-a arătat 
drept pildă creştinilor care voiesc a-I urma. De aceea Biserica 
Ortodoxă are la temelie şi preţuieşte mărturia, jertfa, 
mijlocirile şi sângele mucenicilor, pentru că aceştia s-au 
jertfit asemenea lui Hristos, s-au rugat Tatălui cu rugăciunea 
lui Hristos, au iubit cu iubirea lui Hristos şi mijlocesc cu 
mijlocirea lui Hristos. 

„Aşa zice Domnul: Blestemat să fie omul care se încrede în 
om şi îşi face sprijin din trup omenesc şi a cărui inimă se 
depărtează de Dumnezeu" Ieremia 17 - 5 „Nu vă încredeţi în cei 
puternici, în fiii oamenilor, în care nu este izbăvire" Psalmul 6L9; 145 - 3 

Aici profetul Ieremia şi Psalmistul David vorbesc 
despre acei care uitând de Dumnezeu îşi pun toată nădejdea 
numai în domnii şi stăpânitorii pământeşti. Cei care cheamă 
în ajutor pe sfinţi, nu uită de Dumnezeu când spun: „Sfinte 
Nicolae, roagă-te lui Dumnezeu pentru noi". 

Hristos preţuieşte şi se preamăreşte prin sfinţii Săi şi 
nu socoteşte că aceştia sânt nişte simpli oameni care-I 
ştirbesc din slavă: „Şi slava pe care Tu Mi-ai dat-o le-am dat-o 
lor" Ioan 1722 Domnul Hristos a făgăduit Apostolilor Săi că se 
vor bucura de o cinste deosebită: „Când Fiul Omului va şedea 
pe tronul slavei Sale, veţi şedea şi voi pe douăsprezece tronuri, 
judecând pe cele douăsprezece seminţii ale lui Israel" Matei 19,26 Dacă 

Judecătorul a pus Apostolii să judece şi Mijlocitorul a pus 
sfinţii să mijlocească, atunci şi Biserica de pe pământ este 
datoare să preaslăvească pe sfinţi, pentru că şi Hristos i-a 
pomenit şi preaslăvit în Biserica Sa din ceruri: „Pomenirea 
celui drept este spre binecuvântare, iar numele celor nelegiuiţi va fi 
blestemat" Pllde 107 „Iar eu am cinstit foarte pe prietenii Tăi, 
Dumnezeule, şi foarte s-a întărit stăpânirea lor" Psalmul mA7 „Şi ţii 
numele Meu şi nu ai tăgăduit credinţa Mea, în zilele lui Antipa, 
martorul Meu cel credincios, care a fost ucis la voi, unde locuieşte 
satana" ApocZUA4 

De asemenea, protestanţii invocă textul: „Eu sânt uşa; 
prin Mine, de va intra cineva, se va mântui" Ioan 109 Să deosebim 
un lucru - sfinţii nu mântuiesc, ci mijlocesc, adică ajută ca 
nişte fraţi, cu dragoste şi rugăciune, la intrarea pe uşa cea 
strâmtă a mântuirii. Cum am putea crede despre sfinţi că 
odată intraţi în împărăţia cerurilor şi vieţuind alături de 
Hristos, nu le mai pasă de nimeni şi de nimic din lumea 
aceasta? Din fericire, ideea despre „raiul" protestant este 
contrazisă de Scriptură: „Şi fumul tâmâiei s-a suit din mâna 
îngerului înaintea lui Dumnezeu, împreună cu rugăciunile 
sfinţilor" Apoc ' 8 ' 4 

Cunoaştem din Scriptură că există o închinare de 
cinstire adusă numai sfinţilor. Aşa, Avraam s-a închinat 
celor trei tineri: „Şi s-a închinat până la pământ" Fac 18 2 Lot s-a 
închinat îngerilor: „Şi s-a închinat cu faţa la pământ" Fac 191 
Iacov s-a închinat lui Esau: „Şi s-a închinat de şapte ori până la 
pământ" Fac 33,3 Fraţii lui Iosif i s-au închinat: „Şi venind fraţii 
lui Iosif i s-au închinat" Fac 426 Valaam s-a închinat îngerului: 
„Şi văzând pe îngerul Domnului, i s-a închinat şi a căzut cu faţa 
la pământ" Num 22,31 Isus al lui Navi s-a închinat îngerului: „Eu 
sânt căpetenia oştirii Domnului şi am venit acum. Şi Isus a căzut 
cu faţa la pământ şi i s-a închinat" Is Navi 5 14 Poporul s-a închinat 
lui David: „Şi căzând în genunchi, s-a închinat Domnului şi 

regelui" IParal 2920 Nabucodonosor se închină lui Daniel: „Şi a 
căzut cu faţa la pământ §i s-a închinat lui Daniil" Dan 2M Toate 
aceste temeiuri scripturistice mărturisesc că este îngăduită 
cinstirea sfinţilor pe care o rânduieşte Biserica. 

La toate aceste temeinice mărturii, penticostalii aduc 
împotrivă trei fapte răstălmăcite din Noul Testament. 

„Şi când a fost să intre Petru, Corneliu l-a întâmpinat si, 
căzând la picioarele lui, i s-a închinat, iar Petru l-a ridicat 
zicându-i: Scoală-te, si eu sânt om" Fapte 10 - 25 " 26 

Corneliu era păgân şi trăia ca un păgân, cinstind idoli şi 
oameni-zei. In urma vedeniei avute, numai cât l-a văzut pe 
Petru, şi a căzut şi i s-a închinat crezându-1 vreun zeu. De 
aceea Apostolul Petru îl opreşte: „Şi eu sânt om" - adică nu 
sânt un zeu păgân care a făcut o minune, ci sânt om ca şi tine 
dar care crede în Hristos. 

Pavel în Listra: „Iar mulţimile, văzând ceea ce făcuse 
Pavel, au ridicat glasul lor în limba licaonă, zicând: Zeii, 
asemănându-se oamenilor, s-au coborât la noi. Şi numeau pe 
Varnava Zeus, iar pe Pavel Hermes, fiindcă el era purtătorul 
cuvântului. Iar preotul lui Zeus, care era înaintea cetăţii, aducând 
la porţi tauri si cununi, voia să le aducă jertfa împreună cu 
mulţimile. Şi auzind Apostolii Pavel si Varnava, si-au rupt 
vesmintele, au sărit în mulţime, zicând: Bărbaţilor, de ce faceţi 
acestea? Doar si noi sântem oameni, asemenea pătimitori ca voi..." 

Fapte 14.11-15 

La fel ca mai sus, locuitorii din Listra îi socoteau ca 
nişte oameni-zei: pe Pavel ca pe Hermes, iar pe Varnava ca 
pe Zeus şi slujitorii lui Zeus se pregăteau să le aducă jertfă. 
Cu dreptate, atât Pavel, cât şi Varnava îşi sfâşie hainele şi 
mărturisesc împotriva unei râvne cu totul păgâne de 
recunoaştere şi jertfă. Insă creştinii ortodocşi nu-i cinstesc pe 
sfinţi ca pe nişte zei, nu-i numesc cu nume păgâne şi nici nu 
le aduc jertfe de tauri. 

închinarea lui Ioan înaintea îngerului: „Şi am căzut 
înaintea picioarelor lui, ca să mă închin lui. Şi el mi-a zis: Vezi să 
nu faci aceasta. Sânt împreună slujitor cu tine şi cu fraţii tăi, care 
au mărturia lui Iisus. Lui Dumnezeu închină-te... " Apoc ' 1910 

Apostolul Ioan era iudeu şi ca iudeu cunoştea bine 
porunca lui Dumnezeu: „Domnului Dumnezeului tău să te 
închini şi numai Lui să-I slujeşti" Deut 613 Cum de se închină 
atunci unui înger? Răspunsul îl găsim în următorul capitol, 
când Ioan iarăşi se închină îngerului: „Şi eu, Ioan, sânt cel ce 
am văzut şi am auzit acestea, iar când am auzit şi am văzut, am 
căzut să mă închin înaintea picioarelor îngerului, care mi-a arătat 
acestea. Şi el mi-a zis: Vezi să nu faci aceasta! Că sânt împreună 
cu tine slujitor şi cu fraţii tăi, proorocii, şi cu cei ce păstrează 
cuvintele cărţii acesteia. Lui Dumnezeu închină-te!" Apoc ' 22,8 

Oare, pentru a doua oară, Apostolul Ioan cade în 
idolatrie, închinându-se îngerului? Nu, ci dă dovadă de 
smerenie, la care îngerul răspunde cu aceeaşi cucernicie, 
îndreptând închinarea către Dumnezeu. 

Sfinţii nu sânt oameni-zei, ci sânt creştinii care au 
dobândit pe Duhul Sfânt în chip desăvârşit, după spusele 
Sfântul Apostol Petru: „El ne-a hărăzit făgăduinţe mari şi de 
mare preţ, ca prin ele să vă faceţi părtaşi dumnezeieştii firi şi să 
scăpaţi de stricăciunea din lume. " n Petru L3 ~ 4 , iar Sfântul Apostol 
Iuda spune: „Iată, a venit Domnul în zecile de mii de sfinţi ai 
Lui" Iuda 114 Aşadar, cinstindu-i pe sfinţi, II cinstim pe 
Dumnezeu Care se sălăşluieşte întru dânşii. 

Cinstirea icoanelor şi a sfintelor moaşte 

Penticostalii consideră că cinstirea icoanelor este 
asemenea cu cinstirea materialului din care sânt făcute 
icoanele, motiv pentru care le consideră idoli. De asemenea, 
şi închinarea la sfinţii zugrăviţi în icoană o consideră tot 
idolatrie. 

Să luăm exemplul unei fotografii care reprezintă pe 
cineva drag. Când privim chipul din fotografie, ne gândim la 
persoana respectivă şi nicidecum la hârtia din care este 
confecţionată. La fel şi cu icoana. Gândul şi cinstirea se 
îndreaptă către Mântuitorul Hristos, Maica Domnului sau 
Sfântul închipuit în icoană, nicidecum lemnului sau 
materialului din care este confecţionată. 

Ce sânt idolii? Idolii sânt creaţii ale mâinilor omeneşti, 
cum a fost viţelul de aur din Vechiul Testament sau 
reprezentările în piatră, lemn sau lut a unor zei păgâni: 
Apollo, Dia, Saturn, Afrodita, Kali, Baal etc. Omul păgân 
cinsteşte creaţia drept Creator şi se închină soarelui, lunii, 
stelelor, animalelor, izvoarelor, copacilor etc. 

Aşadar, icoana nu reprezintă şi nici nu zugrăveşte idoli 
păgâni. Sfântul Apostol Luca a pictat-o pe Maica Domnului 
în timp ce stătea lângă crucea Mântuitorului. Cu siguranţă 
Sfântul Luca nu a făcut idoli. Din mahrama cu care Sfânta 
Veronica L-a şters de sudoare şi sânge pe Iisus, a rămas 
întipărit chipul Mântuitorului. 

Sfântul Grigore Dialogul vorbea despre icoane ca fiind 
Scriptura pentru analfabeţi: „Ceea ce scrisul prezintă cititorilor, 
imaginea arată celor neînvăţaţi care o privesc, căci în ea si cei 
ignoranţi văd ce ar trebui să urmeze; în ea pot citi toţi 
analfabeţii" 33 . Celor care sugerează că acest fapt nu mai este 
relevant în epoca noastră, le aducem aminte de rata mare a 
analfabetismului care există dintotdeauna într-un segment 
major al populaţiei ... copiii. Precum scrierile sfinte arată 
minunile Domnului, precum cântările sfinte slăvesc 
măreţia Treimii, aşa şi chipul văzut al lui Hristos 
preaslăveşte minunata viaţă în trup a lui Hristos 
Dumnezeu. 



33 Epistola către Episcopul Serenus din Marsilia, NPNF 2, Voi. XII, p. 53 

Ortodocşii nu numesc icoana „Hristos" sau 
„Dumnezeu", ci cred că harul lui Dumnezeu se sălăşluieşte 
în icoana De Chip Purtătoare, precum cred că Trupul şi 
Sângele lui Hristos este Pâinea şi Vinul Sfintei 
împărtăşanii. 34 

Icoanele ne ridică minţile de la cele pământeşti la cele 
cereşti. Sfântul Ioan Damaschin a scris, „prin icoane văzute 
sântem conduşi la contemplarea a ceea ce este dumnezeiesc si 
duhovnicesc". Prin păstrarea memoriei celor zugrăviţi în 
icoane, sântem insuflaţi să le urmăm viaţa şi nevoinţele. 

Să nu uităm că în primele veacuri creştine pereţii din 
catacombe erau pictaţi cu chipurile martirilor cărora 
împăraţii Romei le-au tăiat capul şi i-au schingiuit pentru 
refuzul lor de a se închina la idoli. 

Fac icoanele minuni? Are Harul lui Dumnezeu o 
lucrare văzută? Să încercăm mai întâi să răspundem 
următoarelor: 

- Făcea chivotul legământului minuni (Iosua 3.15, I 
Samuel 4.6, II Samuel 11-12)? 

- Vindeca şapele de aramă pe cei muşcaţi de şerpi 
(Numeri 21.9)? 



34 Acei care nu-L văd pe Hristos în icoană sânt aceiaşi cu cei care nu cred 
că Hristos este Pâinea şi Vinul Euharistie. Lupta împotriva icoanelor este 
o urmare a dogmaticilor stricate şi a luptei Protestantismului împotriva 
Prefacerii Liturgice. Dacă sectarii ar crede în prezenţa lui Hristos în 
Sfânta împărtăşanie, nu ar mai avea atunci nici un argument împotriva 
icoanelor sau a descendenţei preoţiei apostolice, aşa că au preferat să nege 
totul de la un capăt la altul. Este „logic" din partea Protestantismului ca 
prin negarea Prefacerii Pâinii în Trup şi a Vinului în Sângele lui Hristos 
(şi deci implicit a Scripturii) din Ortodoxie, să înlăture şi venerarea 
icoanelor ca purtătoare de Har şi de Chip ale lui Hristos, deoarece 
„nevăzându-L" pe Hristos Cel necuprins de minte şi de cuvânt în Potir, 
nu au cum să-L vadă prin logica minţii nici în Icoană. 

- Au înviat oasele profetului Elisei pe un om (II 
împăraţi 13.21)? 

- A vindecat umbra lui Petru pe bolnavi (Fapte 5.15)? 

- Au vindecat hainele lui Pavel pe cei bolnavi şi au scos 
draci (Fapte 19.12)? 

Răspunsul la aceste întrebări este DA, într-un anumit 
fel - Dumnezeu a fost Cel care a ales să facă minuni prin 
aceste lucruri. In cazul chivotului şi a şarpelui de aramă, 
avem de-a face cu alcătuiri materiale prin care s-au făcut 
minuni. Dumnezeu a făcut minuni prin rămăşiţele 
profetului Elisei, prin umbra unui sfânt şi prin lucruri care 
au fost doar atinse de un sfânt. De ce? Pentru că „Dumnezeu 
cinsteşte pe cei care II cinstesc" î Samuel 23 ° şi „nici nu va da pe cel 
cuvios al Său să vadă stricăciunea" PSalmul 15 10 3 binevoind a face 
minuni văzute prin sfinţii Lui 35 , spre luarea-aminte a celor 
necredincioşi. 

De aceea trupurile sfinţilor rămân veşnic nestricate şi 
frumos mirositoare (sfinte moaşte), căci au fost cu totul 
„părtaşi dumnezeieştii firi". Când omul păstrează harul 
Duhului Sfânt prin faptele bune şi credinţa cea dreaptă, 
atunci şi sufletul şi trupul dimpreună se preschimbă, se 
îmbunează, se sfinţesc. Acolo unde Duhul Sfânt lipseşte, nu 
pot fi nici sfinte moaşte - trupuri neputrezite în chip 
minunat 36 , şi nici sfinţi - suflete mântuite întru Domnul. 

Faptul că Dumnezeu poate sfinţi materia sau trupul nu 
trebuie să surprindă pe cei ce cunosc Scriptura. De exemplu, 



35 Mărturii clare ale Scripturii despre minunata nestricăciune a trupurilor 
sfinţilor, adică a Sfintelor Moaşte care, alături de nestricarea apei sfinţite 
(agheasmă) şi a Luminii de la Ierusalim, dau mărturie despre lucrarea 
văzută a harului şi a adevărului Ortodoxiei. 

36 Sfinte moaşte stau drept mărturie în multe dintre catedralele şi 
mănăstirile ortodoxe de pretutindeni şi pot fi văzute oricând şi de către 
oricine. 

nu numai altarul templului era sfânt, ci tot ce se atingea de 
acesta (Exod 29.37). A respinge adevărul că Dumnezeu 
lucrează şi prin materia creaţiei, înseamnă a cădea în 
Gnosticism 37 . Ţinând cont de mărturiile istorice ale Bisericii, 
Dumnezeu face minuni şi lucrează văzut prin oamenii 
(sfinţii) şi lucrurile (icoanele) care-L cinstesc prin dreapta 
credinţă. 

Cinstirea Maicii Domnului 

„Şi Cuvântul S -a făcut trup şi S-a sălăşluit între noi şi am 
văzut slava Lui, slavă ca a Unuia-Născut din Tatăl, plin de har 
şi de adevăr" Ioan 114 

Aşa cum Mântuitorul este numit de Sfântul Pavel 
„Noul Adam", tot astfel şi Fecioara Măria poate fi numită 
„Eva cea nouă", Maica tuturor creştinilor, pentru că prin 
Fiul ei ne-a venit nouă mântuirea. După cum Eva a luat 
parte la căderea şi moartea lui Adam, tot aşa Măria a 
participat la „întoarcerea" omului căderii la chipul cel dintâi, 
Fecioara fiind aleasă şi sfinţită prin sălăşluirea Cuvântului, 
devenind astfel izvor de har, smerenie, curăţire şi 
nestricăciune. 

Cinstirea Maicii Domnului vinde din cinstirea pe 
care Scriptura o arată atunci când Arhanghelul Gavriil s-a 
închinat Fecioarei Măria şi i-a zis: „Bucură-te ceea ce eşti plină 
de har. Domnul este cu tine" Luca 129 Cinstirea Maicii 
Domnului vinde din cinstirea pe care Hristos o arată, când 
femeia din popor spune despre Maica Domnului: „Fericit este 
pântecele care te-a purtat şi sânii pe care i-ai supt. " Şi Domnul 
încuviinţează, zicând: „Aşa este" Luca 1L27 " 28 



37 Curent filozofic religios care caută să îmbine teologia creştină cu 
filozofia greacă şi cu unele religii orientale, susţinând posibilitatea unei 
cunoaşteri mistice. 

Cinstirea Maicii Domnului vine de la Duhul Sfânt, 

când prin Elisabeta, mama Sfântului Ioan Botezătorul, o 
binecuvintează îndoit, cu aceste cuvinte: „Binecuvântată eşti 
tu între femei şi binecuvântat este rodul pântecelui tău. Şi de unde 
mie acesta, ca să vină la mine Maica Domnului meu?", şi tot 
atunci, Duhul Sfânt face prin Fecioara o nouă profeţie: „Iată 
de acum mă vor ferici toate neamurile, că mi-a făcut mie mărire 
Cel Puternic. " Luca L47 " 49 5 profeţie împlinită de atunci doar de 
neamurile ortodoxe, care au primit dimpreună cu adevărata 
Scriptură şi preamărirea Maicii Domnului. 

Maica Domnului este născătoarea unui fiu omenesc 
care este Fiul Unul Născut al Tatălui. Fiul Măriei este 
aceeaşi persoană cu cea a Fiului lui Dumnezeu şi astfel, în 
virtutea întrupării, Fecioara Măria este cu adevărat „Maica 
Domnului". Sfânta Fecioară Măria dimpreună cu Sfântul 
Ioan Botezătorul sânt încununarea sfinţeniei Vechiului 
Testament şi legătura dintre Legământul Vechi şi cel Nou. 

Sfinţenia Maicii Domnului vine de la legătura ei cu 
Hristos. Ea nu este maica dumnezeirii, ci a unui Fiu care este 
Dumnezeu, pe care Biserica o cinsteşte ca „zămislitoare în chip 
de negrăit a trupului lui Hristos". Prin ea, Cel nevăzut Se face 
văzut, căci Fiul însuşi Şi-a luat din Măria firea Sa 
omenească, prin lucrarea maternităţii şi zămislirii fără de 
păcat, de la Duhul Sfânt: „Cuvântul Tatălui cel necuprins, din 
tine, Născătoare de Dumnezeu, S-a cuprins, întrupându-Se". 
Fecioara s-a născut ca orice om, cu păcatul originar, de care a 
fost curăţită în momentul zămislirii Mântuitorului. 

Sfânta Măria a fost fecioară înainte de naştere, în 
naştere şi după naştere, adică pururea-fecioară, taină arătată 
proorocului Iezechiel încă din Vechiul Testament: „Poarta 
aceasta va fi închisă, nu se va deschide şi nimeni nu va intra prin 
ea, căci Domnul Dumnezeul lui Israel a intrat prin ea" Iezechiel 44 - 1 " 2 

Neînţelegând însă cuvintele Scripturii, penticostalii 
afirmă că Sfânta Fecioară ar fi avut şi alţi fii după naşterea 
Mântuitorului, şi că Iisus Hristos nu ar fi singurul ei născut: 
„Şi nu a cuno scut-o pe ea până ce a născut pe Fiul său, Cel întâi 
Născut şi a chemat numele lui Iisus" Mat L25 

Trebuie să înţelegem în primul rând limbajul 
Scripturii pe dinlăuntru, prin tâlcuirile Părinţilor Bisericii. 

Sfântul evanghelist Matei, trăind în mediul iudaic, 
foloseşte expresiile după sensul lor din limbajul vremii. Prin 
cuvintele „şi n-a cunoscut-o pe ea", arată mai întâi că Sfânta 
Fecioară a zămislit şi a născut pe Iisus Hristos nu în urma 
unei legături trupeşti, ci prin lucrarea mai presus de fire a 
Sfântului Duh, de aceea Măria este cu adevărat Născătoare de 
Dumnezeu şi Pururea fecioară. 

După sensul vremii, conjuncţia „până când", indică o 
acţiune nelimitată în timp, de stare permanentă şi durabilă, 
care nu se va schimba, fiind echivalentă cu „niciodată" sau 
„în veşnicie", după cum este folosită cu acest sens şi în alte 
texte biblice (II Regi 6.23; Facere 8.7; I Mac. 5.54; Matei 
28.20; I Tes. 4.17). Asemănător, „până la" nu însemnează o 
schimbare de situaţie, ci este o urmare neîntreruptă a stării 
de mai înainte: „Şi iată Eu sânt cu voi în toate zilele până la 
sfârşitul veacurilor" Matei 2820 Oare Hristos după sfârşitul 
veacurilor nu va mai fi cu noi? Bineînţeles că nu, ci va fi cu 
noi pururea. 

„Dar iudeii n-au crezut despre el că era orb şi a văzut, până 
ce n-au chemat pe părinţii celui ce vedea" Ioan918 Şi aici, „până ce" 
nu însemnează că după ce au venit părinţii orbului, iudeii au 
crezut, ci arată că şi după aceea au continuat să nu creadă. 
„Până ce voi veni eu, ia aminte la citit, la îndemnat, la 
învăţătură" 1 Tim 413 Şi aici, „până ce" însemnează o situaţie 
neîntreruptă, fără schimbare. 

„Şezi de-a dreapta Mea, până ce voi pune pe vrăşmaşii Tăi 
aşternut picioarelor Tale..." Evr 113 Şi aici, „până ce" nu 
însemnează o schimbare a situaţiei, ci dimpotrivă, că 
dintotdeauna Fiul va şedea de-a dreapta Tatălui. Aceeaşi 
tâlcuire o dau Părinţii Bisericii şi lui „până ce a născut", adică 
Iosif niciodată nu s-a apropiat de Fecioara. De aceea, Biserica 
cu dreptate o numeşte pururea Fecioară. 

De asemenea, penticostalii răstălmăcesc şi sintagma 
„întâi născut" şi susţin că aceasta însemnează că Măria a mai 
avut şi alţi fii. A înţelege Scriptura şi a o traduce după 
raţiunile moderne înseamnă secularizare. 

In Israel, „întâi născut" se numea tot copilul de parte 
bărbătească care se năştea întâi, fie că mai urma vreo naştere, 
fie că nu. însuşi Dumnezeu, vorbind către Fiul Său, zice: „Şi 
iarăşi când aduce în lume pe cel întâi Născut" Evrei 16 Ce 
însemnează aceasta, că Dumnezeu a mai avut şi alt fiu? Nu, 
căci Hristos este Unul Născut, Fiul Tatălui. Aceeaşi 
denumire este folosită şi pentru întregul Israel în calitatea sa 
de unicul sau singurul popor ales de Dumnezeu (Ies. 14.22). 
Aşadar, susţinerea ereticilor că au urmat şi alţi fii este 
netemeinică. 

Un alt argument al ereticilor este numirea de „fraţii lui 
Iisus", pe care o găsim în Evanghelie: „Cineva i-a zis Lui: 
Iată, mama Ta şi fraţii Tăi stau, afară, căutând să-Ţi vorbească" 
Matei 12.47 | n Evanghelii mai sânt pomeniţi patru „fraţi" (Iacov, 
Iosif, Simon şi Iuda) şi de asemenea surori ale lui Iisus, cel 
puţin trei la număr, după cum se înţelege din cuvintele: „şi 
surorile Lui, nu sânt ele toate cu noi?" Matei 13 ' 56 

Să nu uităm că evangheliştii arată faptele potrivit cu 
limbajul, cunoştinţa şi înţelegerea oamenilor de atunci. Prin 
termenul ebraic de „ach" (frate) Scriptura denumeşte şi alte 
rude mai apropiate sau mai îndepărtate, fie nepoţi (Facere 
13.8; 14.14-16; Facere 11.27), nepoţi de văr sau veri primari 



92 



(Lev. 10.1,4; I Parai. 23.21-22). Fraţi sânt numiţi şi cei de 
acelaşi neam (leş. 2.11), cei din aceeaşi seminţie (Num. 8.26, 
16.10; II Regi 19.12), din aceeaşi familie (Num. 3.1; I Regi 
20.29), din aceeaşi localitate (Facere 19.7) sau cei de aceeaşi 
profesie (Lev. 21.10). In Vechiul Testament, ajunşi în Valea 
Sodomei, Avraam şi Lot s-au despărţit. Acolo Avraam îl 
numeşte pe Lot „frate", deşi Lot îi era nepot de frate. 

Nicăieri în Evanghelie nu se spune că aşa-numiţii 
„fraţi" ai lui Iisus erau socotiţi copii ai maicii Sale, Măria. 
Din nici un text biblic nu rezultă că „fraţii şi surorile 
Domnului" ar fi fost fraţi buni, după mamă sau tată, cu 
Mântuitorul. 

In Sfintele Evanghelii, mama fraţilor Domnului este 
denumită o altă Mărie, mama lui Iacov şi a lui Iosif (Matei, 
27.56; Marcu 15.40), mama lui Iacov şi a Salomeii (Marcu, 
16.1), mama lui Iosi (Marcu 15.47), sau cealaltă Mărie (Matei 
27.61, 28.1). Sfântul apostol Ioan ţine să arate această 
deosebire, atunci când lângă crucea lui Iisus se afla „mama 
Lui, şi sora mamei Lui, Măria lui Cleopa, şi Măria Magdalena" 
ioan 19.25 Tj U pg p re dania bisericească, Cleopa a fost fratele lui 
Iosif, logodnicul Sfintei Fecioare, astfel că Măria, mama 
„fraţilor" Domnului, este cumnată cu Sfânta Fecioară, iar 
fraţii Domnului sânt veri primari cu Iisus Hristos, în nici un 
caz fraţi buni sau fii după trup ai Sfintei Fecioare. 

Iisus la vârsta de 12 ani merge cu Iosif la templul lui 
Solomon din Ierusalim. Dacă Fecioara era femeia lui Iosif, 
nu trebuia ca în aceşti doisprezece ani să fi făcut şi alţi copii? 
De ce atunci, la sărbătoare, merg la templu numai Iosif, 
Fecioara şi Iisus? Unde se aflau ceilalţi copii, care trebuiau să 
fie mai mici decât Iisus? Când Iisus, mai târziu, s-a pierdut 
în templu, ce a zis Fecioara: „Fiule, de ce ne-ai făcut aceasta? 
Iată tatăl Tău şi eu Te-am căutat îngrijoraţi" Luca248 

O altă mărturie este Răstignirea, când jos, lângă Cruce, 
se află ucenicul şi Maica Domnului. în ceasul acela, Iisus 
zice: „Deci, Iisus, văzând pe Mama Sa şi pe ucenicul pe care îl 
iubea stând alături, a zis Mamei Sale: Femeie, iată fiul tău! Apoi 
a zis ucenicului: Iată mama ta. Şi din acel ceas, ucenicul a luat-o 
la sine" Ioan 1926 Dacă Iisus avea şi alţi fraţi, nu trebuia, în chip 
firesc, să-şi încredinţeze Maica şi celorlalţi fraţi, nu numai 
lui Ioan? 

Avem doi apostoli numiţi fraţi ai Domnului, pe Iacov 
şi pe Iuda. Ce zic aceşti doi despre ei înşişi? Iacov scrie: 
„Iacov, rob al lui Dumnezeu şi Domnului Iisus Hristos" Iacov L1 
Iuda scrie: „Iuda, rob al Iui Iisus Hristos şi frate al lui Iacov" Iuda 
11 Amândoi numesc pe Iisus Domn şi pe ei înşişi robi ai lui 
Iisus Hristos. Şi, ceea ce este mai însemnat, Iuda se numeşte 
pe sine frate al lui Iacov şi nu frate al Domnului. 

în chip minunat, Scriptura este cea care ne învaţă 
cum să o numim pe Fecioara Măria: „Şi s-a umplut de Duh 
Sfânt Elisabeta şi a strigat cu mare glas şi a zis: Binecuvântată 
eşti tu între femei şi binecuvântat este rodul pântecelui tău. Şi de 
unde mie aceasta, ca să vină la mine Maica Domnului meu?" 

Luca 1,41-43 

Iar pentru cei care vor să deosebească adevărul de 
minciună şi credinţa de necredinţă, Duhul Sfânt ne lasă prin 
Fecioara Măria o profeţie uimitoare: „Căci, iată, de-acum mă 
vor ferici toate neamurile" LucaL49 

Şi întrebăm pe toţi protestanţii: S-a împlinit sau nu 
această proorocie a Scripturii? 

Şi întru adevăr mărturisim că proorocia s-a împlinit în 
Biserica cea una întemeiată de Hristos, în Biserica Sfintelor 
Scripturi, în Biserica cea veşnică şi nebiruită, în Biserica 
păzitoare a „credinţei predată sfinţilor, odată pentru totdeauna" 
iuda 3^ j n Bi ser i ca cea Ortodoxă. 

Adevărata iubire este cea de Adevăr 

Născută din dorinţa de unire a dezbinatelor grupări 
protestante, Mişcarea ecumenistă de astăzi este o pornire faţă 
de care nu trebuie să rămânem nepăsători. In generozitatea 
lor, ecumeniştii stârnesc valuri de cuvinte sentimentale, în 
care iubirea capătă rolul principal în topirea tuturor 
obstacolelor, a tuturor diferenţelor care dezbină „bisericile" 
creştine de secole. 

In acest context, o iubire nedezlipită de adevăr şi o 
Biserică unică a lui Hristos ajung să fie mărturisiri ale 
„discriminării" şi „urii". Insă invocarea unei iubiri care să 
înmoaie „rigiditatea teologică" a ortodocşilor, sau pretenţiile 
de intercomuniune bazate exclusiv pe „cele ce ne unesc", sânt 
în realitate invitaţii la apostazie. Vedem aceasta privind la 
ortodocşii înaintaţi pe calea ecumenismului, şi care au ajuns 
deja să facă dovada „iubirii supreme", renunţând la cele ce 
dezbină sau ofensează pe ceilalţi „creştini". 

In toate aceste negocieri religioase, Protestantismul nu 
are ce pierde deoarece a renunţat deja la tot: nu are rădăcină 
apostolică, nu are Predanie, nu are sfinţi şi sfinţenie, nu are 
Sfântă împărtăşanie, nu are har şi preoţie, nu se închină la 
Sfânta Cruce şi huleşte pe Maica Domnului, cu ce să 
„îmbogăţească" Ortodoxia? Sau vă puteţi închipui o 
Ortodoxie cu o Liturghie fără împărtăşanie, cu „sfinţi" 
protestanţi, cu o Scriptură „adaptată", sau o Ortodoxie lipsită 
de Predanie, fără Maica Domnului, fără Cruce, slujbe şi 
Icoane, fără Crez apostolic? 

Dacă Ortodoxia ar îmbrăţişa „ceea ce uneşte" şi ar lepăda 
„ceea ce dezbină", ar deveni un „protestantism de rit răsăritean", 
ar însemna să renunţe pe faţă la cele mântuitoare şi de a nu 
mai fi „Biserica Dumnezeului celui viu, stâlp şi temelie a 
adevărului." TimoteiîAS X 

